cailarsen9289 – BlogMenai 2.0\nMae’n debyg y dylwn gychwyn trwy ddatgan diddordeb. ‘Dwi’n eistedd ar Bwyllgor Gwaith Cenedlaethol y Blaid ac ar ei Phwyllgor Aelodaeth, Safonau a Disgyblu. Roeddwn ar y panel disgyblu yn ystod gwrandawiad cyntaf Neil McEvoy a roeddwn yn y gwrandawiad a fethodd ddod i benderfyniad os dylid ganiatáu iddo ail ymaelodi a’r Blaid. Fodd bynnag nid oes gennyf fwriad i gyfeirio at achos Neil McEvoy yn benodol,nag at unrhyw achos arall – i’r graddau bod hynny’n bosibl.\nYr hyn hoffwn ei wneud ydi cywiro ambell i gam ganfyddiad ynglŷn a sut mae prosesau disgyblu’r Blaid yn gweithio. Mae gen i ofn bod cryn dipyn o droelli cwbl gam arweiniol ynglŷn a phrosesau disgyblu’r Blaid.- enghraifft o hynny ydi yr hyn mae Dewi Evans yn ei ddweud yma (What is not healthy is when differences get personal, and members are being expelled for being in the ‘wrong’ group or being on the ‘wrong’ side of the debate.) Mae’n gwbl gamarweiniol i awgrymu bod y broses disgyblu yn gweithio yn y modd yma – ac mae’n fwy na phosibl bod yr honiad yn fwriadol gamarweiniol. Efallai y byddai o gymorth i edrych ar bwrpas a gweithdrefn y Pwyllgor Aelodaeth, Safonau a Disgyblu.\nPrif orchwyl y corff ydi ystyried pa gamau i’w cymryd pan mae cwyn yn dod i law bod aelod neu aelodau o’r Blaid wedi torri ei rheolau sefydlog.\nFel mae’r enw yn awgrymu pwrpas rheolau sefydlog ydi rheoli’r ffordd mae’r Blaid a’i aelodau yn gweithredu yn fewnol.\nYn y bon mae tri cham wedi i gwyn am aelod gael ei derbyn gan y Blaid yn ganolog.:\nY gwyn yn cael ei throsglwyddo i banel o dri (gan amlaf). Y panel yn ystyried y gwyn, yn chwilio am dystiolaeth bellach os oes angen gwneud hynny, ac yn cynnal gwrandawiad os yw o’r farn bod achos i’w ateb. Yn dilyn y gwrandawiad daw i ddyfarniad os oes rheolau sefydlog wedi eu torri neu beidio – ac os oes rheolau wedi eu torri daw i gasliad ynglyn a sancsiwn priodol.\nOs ydi’r sawl sydd wedi ei ddyfarnu’n euog o dorri rheolau sefydlog yn teimlo ei fod / bod wedi cael cam gall apelio’r dyfarniad a / neu briodoldeb y gosb. Bydd panel o dri yn ystyried y cais – ac yn amlwg nid oes cysylltiad rhwng aelodau’r panel newydd a’r penderfyniad gwreiddiol.\nOs ydi aelod wedi ei wahardd gall wneud cais i ail ymuno a’r Blaid wedi i gyfnod y gwaharddiad ddod i ben. Nid panel, ond yn hytrach y Pwyllgor Aelodaeth a Disgyblaeth llawn sydd yn ystyried y cais yma. Mae gorchwyl y pwyllgor yn wahanol y tro hwn. Yr hyn sydd yn cael ei ystyried ydi os oes tystiolaeth bod yr apelydd yn deall ei fod wedi torri rheolau sefydlog, a’i fod / bod felly yn anhebygol y bydd yn torri’r un rheolau eto. Mae rhesymau da am hyn. Os nad ydi apelydd yn deall ei fod / bod wedi torri rheolau sefydlog y tebygrwydd ydi y bydd yr aelod yn torri’r un rheol eto, ac y bydd cwyn arall tebyg yn dod i law ac y bydd y broses yn cychwyn eto.\nYn groes i awgrym Dewi Evans nid oes ystyriaeth o unrhyw fath yn cael ei roi i farn gwleidyddol neb – oni bai bod y farn honno yn groes i reolau sefydlog y Blaid, ac mai’r farn honno fyddai’r rheswm am y gwyn. ‘Dwi ddim yn ymwybodol o unrhyw achos lle mae hyn wedi digwydd.\nMae’r broses yn annibynnol – a ni all neb o’r tu allan amharu arni. Petai Dewi Evans yn cael ei ethol yn gadeirydd y Blaid ni fyddai ganddo’r mymryn lleiaf o rym i ganiatau i aelodau sydd wedi eu gwahardd ddychwelyd – ddim mwy na fyddai ganddo petai’n arweinydd, prif weithredwr, aelod etholedig, yn aelod o’r Cyngor Cenedlaethol, neu aelod cyffredin o’r Pwyllgor Gwaith nad yw hefyd yn eistedd ar y Pwyllgor Disgyblu.\nEto mae rheswm da pam nad yw pobl sydd y tu allan i’r broses yn gallu dylanwadu arni – er mwyn osgoi amharu ar sail gwleidyddol neu bersonol. Dyma yn ol yr hyn a ddeallaf fwriad Dewi Evans os caiff ei ddewis yn gadeirydd y Blaid – amharu ar broses ddisgyblu am resymau gwleidyddol. Byddai ceisio gwneud hyn yn achosi cryn anhrefn mewnol.\nMae ymhlyg yn ymgyrch Dewi Evans nad oes angen cyfundrefn ddisgyblu o gwbl – neu o leiaf cyfundrefn ddisgyblu sydd efo dannedd. Byddai cyfundrefn ddisgyblu sydd ddim yn cosbi neb am dorri rheolau sefydlog ddim gwerth ei chael. Os nad oes gan y Blaid gosb effeithiol am dorri’r rheolau hynny does ganddi hi ddim parch at ei rheolau ei hun – ac os nad oes ganddi barch at ei rheolau ei hun ‘does ganddi ddim parch ati hi ei hun chwaith yn y pen draw.\n‘Dwi’n troi rwan at gam argraff arall sy’n ymddangos i fod ymhlyg yn ei ymgyrch, sef y canfyddiad bod llawer o bobl ar hyn o bryd wedi eu gwahardd o’r Blaid. ‘Dydi hynny ddim yn wir. Gellir cyfri’r sawl sydd yn y sefyllfa yna ar un llaw.\nEr enghraifft mae yna ganfyddiad bod nifer fawr o bobl wedi eu gwahardd yn dilyn anghytundeb yn Llanelli ynglŷn a dewis ymgeisydd i sefyll yn Etholiad Cyffredinol 2017. ‘Dwi’n credu fy mod yn gywir i ddweud mai un aelod yn unig a waharddwyd gan y Pwyllgor Disgyblu, ac mae hwnnw’n rhydd i wneud cais i ail ymaelodi bellach – os yw eisiau gwneud hynny.\nMae’n wir i rai aelodau adael o’u gwirfodd, a bu’n rhaid i’r cadeirydd presennol wahardd cangen tref Llanelli dros dro – yn dilyn gweithredu anghyfansoddiadol cyson o fewn y gangen honno. Mae’r gwaharddiad hwnnw wedi dod i ben ers tro byd.\nA daw a hyn a ni at rôl y cadeirydd yn y broses ddisgyblu – ac mae’n gwbl wahanol i’r hyn sy’n cael ei awgrymu gan ymgyrch Dewi Evans. Mae dyletswyddau cadeirydd y Blaid yn ei orfodi i gymryd penderfyniadau dydd i ddydd – yn wahanol i’r rhan fwyaf o aelodau’r Pwyllgor Gwaith – yn arbennig felly pan mae argyfwng yn codi. Os yw’n cymryd penderfyniad bydd yna’n gofyn am sel bendith y Pwyllgor Gwaith llawn yn fuan wedyn. Mae’r cadeirydd presennol wedi gorfod gwneud penderfyniadau felly – yn achlysurol iawn. Mae hefyd wedi dangos cryn ddewrder wrth ymateb yn gadarn i broblemau.\nMae Dewi Evans yn honni mai cymodi ydi’r ffordd o fynd i’r afael a chwynion bod aelodau wedi torri rheolau sefydlog y Blaid. Mae’r ffordd yma o edrych ar bethau yn sylfaenol wallus. ‘Dydi cymodi ddim yn ffordd o ddelio efo aelodau sy’n torri rheolau sefydlog – llwfdra di gyfeiriad ydi mynd ati i wneud hynny. Ffordd o ddelio efo sefyllfa pan mae carfannau yn anghytuno ydi cymodi, ac mae hynny – wrth gwrs – wedi digwydd mewn sefyllfaoedd felly. Yn wir mae cryn ymdrech wedi ei wneud i gymodi rhwng gwahanol garfanau yn y gorffennol – ac mae’r cadeirydd presennol wedi chwarae rhan blaenllaw yn yr ymdrechion hynny i gymodi.\n‘Dwi’n credu ei bod yn deg casglu o’r hyn mae Dewi Evans wedi ei ddweud na fyddai fel cadeirydd y Blaid yn fodlon ymateb yn gadarn i argyfwng, ac na fyddai am i aelodau sy’n gweithredu yn groes i’r rheolau sefydlog yn wynebu unrhyw ganlyniadau am wneud hynny. Byddai’n treulio ei amser yn ceisio cymodi yn hytrach nag amddiffyn y Blaid oddi wrth y sawl fyddai’n gweithredu’n groes i’w rheolau. Byddai hefyd yn ceisio amharu ar y broses ddisgyblu – er nad oes ganddo unrhyw hawl cyfansoddiadol i wneud hynny.\nByddai ethol cadeirydd sydd ddim eisiau amddiffyn rheolau sefydlog y Blaid, sydd ddim eisiau cymryd camau effeithiol pan mae argyfwng yn codi, ond sydd eisiau amharu ar brosesau sydd y tu hwnt i’w faes gorchwyl yn gamgymeriad dybryd. Y peth diwethaf mae’r Blaid ei angen ar yr adeg yma yn ei hanes ydi cadeirydd gwan – a chadeirydd sy’n ymffrostio yn ei wendid ei hun.\ncailarsen9289\tUncategorized\tGadael sylw 16th Medi 2019 16th Medi 2019 6 Minutes\nBrexit a hen ragfarnau Prydeinig\nUn o’r pethau mwyaf trawiadol – a diddorol mewn rhai ffyrdd – am yr holl fusnes Brexit yma – ydi’r ffaith bod cymysgedd o hen ragfarnau a mytholeg Prydeinig yn elfen greiddiol o’r ffordd mae cefnogwyr Brexit yn rhesymu ac yn rhesymoli eu agweddau. .Yr agwedd gryfaf ar feddylfryd yma ydi’r gred yn netholusrwydd (os mai dyna’r gair Cymraeg am ‘exclusivism’) y DU – y gred bod y DU yn wahanol i wledydd eraill ac yn well na nhw.\nMae’r rhesymau tros barhad y gred yma yn gymhleth ac wedi goroesi am gyfnod maith. Ond un o’r rhesymau ydi’r ffaith nad ydi’r DU erioed wedi gorfod wynebu ei hanes yn yr un ffordd a mae gwledydd sydd wedi colli rhyfeloedd mawr wedi gorfod gwneud.\nMae yna gilfachau – a chilfachau mawr ar hynny – hynod dywyll yn hanes yr Ymerodraeth Brydeinig. ‘Does yna ddim ymwybyddiaeth eang o hynny yn y DU, ac mae agweddau’r gwledydd oedd yn rhan o’r Ymerodraeth Brydeinig yn dra gwahanol i’r profiad o fod yn rhan o ymerodraeth nag ydi agwedd Prydeinwyr. ‘Does ddim rhaid mynd cyn belled a Kenya neu India i ddeall hyn – byddai taith fyrach o lawer i Ddulyn yn gwneud y tro’n iawn.\nAc mae’r ffaith nad yw Prydain wedi cymryd golwg gwrthrychol ar ei hanes yn creu pob math o ffwlbri chwerthinllyd. Er enghraifft dyna i ni Gavin Williamson, pan oedd yn Weinidog Amddiffyn yn egluro wrthym syniad mor dda fyddai anfon llongau rhyfel i For De China yn dilyn Brexit. Mae’n anodd gwybod ymhle i ddechrau efo hon. Mae llywodraeth Williamson yn dweud ein bod yn gadael yr UE i bwrpas gallu dod i gytundebau masnach efo gwledydd mewn rhannau o’r Byd megis y gwledydd ym Mor De China ar yr un llaw, tra bod Williamson eisiau eu bygwth ar y llaw arall. Mae’r dyddiau pan roedd Prydain yn ddigon pwerus i anfon llongau rhyfel i fomio Ting-ha er mwyn gorfodi’r Tseiniaid i dderbyn opiwm o India wedi mynd, a ‘dydyn nhw ddim yn debygol o ddychwelyd.\nTybed a fyddai Prydain yn edrych yn fwy ffafriol ar China petaent yn anfon llongau rhyfel i For y Gogledd?\nA wedyn dyna i ni y canfyddiad rhyfedd gan lywodraeth y DU a’r cyfryngau Prydeinig bod dyletswydd ar arweinwyr gwledydd eraill i flaenori buddiannau’r DU tros fuddiannau eu gwledydd eu hunain. Weithiau mae’r canfyddiad yma’n cael ei fynegi mewn ffordd ychydig yn wahanol – sef bod llywodraeth y DU neu ei chyfryngau yn daeall yn well buddiannau gwledydd eraill nag ydyn nhw eu hunain yn eu deall – a bod y buddiannau hynny trwy gyd ddigwyddiad ffodus yn rhedeg yn union gyfochrog a rhai’r DU.\nMae hyn yn ymylu at fod yn ogleisiol. Mae Leo Varadkar yn cymryd yr agwedd mae’n ei chymryd oherwydd ei fod yn dilyn trywydd strategol sy’n fanteisiol i’r wlad mae yn ei harwain – Iwerddon. ‘Dydi o ddim yn cael ei dalu i ddilyn trywydd strategol sy’n fanteisiol i’r DU. Mae llawer mwy o allforion Iwerddon yn mynd i’r UE na sy’n mynd i’r DU – ond bod llawer o’r allforion hynny yn croesi’r DU ar hyn o bryd. Byddai Brexit caled yn golygu y byddai’n rhaid gwirio’r nwyddau sy’n cael eu gwerthu yn yr UE unwaith neu ddwywaith neu byddai’n rhaid allforio yn uniongyrchol i’r UE. Mae hyn yn broblem strategol sylweddol i lywodraeth Iwerddon a gwaith y llywodraeth hwnnw ydi ceisio atal y broblem.\nOnd mae yna ragdybiaeth yn y DU y dylai Iwerddon roi buddiannau’r DU o flaen ei buddiannau ei hun (fel y dywedodd Malcolm Rifkind ychydig ddyddiau yn ol). Mae’r disgwyliad yma wedi ei wreiddio mewn cyfnod pan roedd Iwerddon – a llawer i wlad arall – yn gorfod gwneud yn union yr hyn roedd llywodraeth y DU yn dweud wrthyn nhw am ei wneud.\nYmddengys i Priti Patel gymryd at y syniad o ddefnyddio dosbarthiad bwyd fel modd o roi pwysau ar lywodraeth Iwerddon i ildio i Brydain ynglyn a’r ffin rhwng Gogledd a De Iwerddon. Rwan mae dosbarthiad bwyd ‘gwleidyddol’ yn rhywbeth roedd y DU yn ei ymarfer yn rheolaidd yn Oes Fictoria, ac mae’n lwybr polisi a arweiniodd at ddioddefaint di ben draw a miliynnau o farwolaethau yn Iwerddon ac yn y wlad mae Priti Patel yn hannu ohoni. Mae’r syniad wrth gwrs yn un idiotaidd – hyd yn oed o dan safonau gweinidog Toriaidd – mae Iwerddon yn cynhyrchu llawer mwy o fwyd na mae’n ei ddefnyddio, ac mae ymysg y gwledydd mwyaf diogel o ran cyflenwadau bwyd yn y Byd. Mae Prydain wrth gwrs yn eithaf ansicr o ran ei chyflenwadau bwyd – gan orfod mewnforio ddim ymhell o hanner ei bwyd – y rhan fwyaf o hwnnw oddi wrth gyfeillion Iwerddon yn yr UE. Ond unwaith eto rydym yn dod ar draws hen ffeddylfryd yn ail ymddangos mewn cyd destun cyfoes.\nA daw hyn a ni at yr Ail Ryfel Byd – rhywbeth sy’n hynod o agos at galonnau cenedlaetholwyr Prydeinig. Mae’n ganolog i’w canfyddiad o’r Byd a’i bethau i’r DU ennill y rhyfel hwnnw. Mae’n debyg y dylai’r ffaith mai llai nag 1% yn unig o’r sawl a laddwyd yn y rhyfel oecc yn Brydeinwyr awgrymu bod y gwirionedd ychydig yn fwy cymhleth, ond wrth gwrs dydi ffeithiau na chymhlethdod ddim yn arbennig o agos at galonau cenedlaetholwyr Prydeinig. Ond mae’r canfyddiad yn bwysig i naratif Brexit. Dyna pam bod Dunkirk neu’r Battle of Britain yn cael eu codi pob tro mae yna son am broblemau neu dioddefaint yn sgil Brexit – ‘Os daethom ni trwy Dunkirk mi ddown ni trwy hyn hefyd’.\nAc wedyn dyna i ni’r agweddau is ymwybodol yna. Byddwch yn cofio i Priti Patel – ia hi eto – ddatgan y bydd rhyddid i symud yn dod i ben ar Hydref 31. Meddwl mae Priti wrth gwrs am ryddid symud i bobl o’r UE yn y DU – ond byddai cymryd y fath gwrs yn sicr o gael union yr un effaith ar ddinasyddion y DU symud yn yr UE. Mae bron yn sicr y bydd unrhyw gamau mae Priti yn eu cymryd i erlid tramorwyr yn cael eu hadlewyrchu ar ffurf camau tebyg gan yr UE. Ond i rhywun fel Priti mae’n rhan o’r drefn naturiol bod Prydeinwyr yn troedio’r Byd yn unol a’u dymuniad. Onid hynny oedd yn digwydd yn nyddiau’r Ymerodraeth? Y peth anaturiol ydi i dramorwyr droedio tir y DU – does yna ddim cysylltiad rhwng y naill beth na’r llall.\nEsiampl tebyg oedd llinellau coch Theresa May – roedd y DU i adael yr UE a’r Farchnad Sengl a’r Undeb Tollau. Cyn gynted a bod y penderfyniad yna wedi ei wneud, roedd llywodraeth y DU yn gosod ei hun ar lwybr oedd yn ei harwain i gyfeiriad fyddai’n ei gorfodi i dorri amodau cytundeb rhyngwladol pwysig roedd wedi ei arwyddo – Cytundeb Dydd Gwener y Groglith. Mae symud di dramgwydd ar draws y ffin yn elfen bwysig – yn elfen ganolog – o’r cytundeb hwnnw. Dydi hi ddim yn bosibl cael cyfundrefn reoliadol gwahanol mewn dwy wlad heb wirio beth sydd yn croesi o’r naill wlad i’r llall. Doedd y cysyniad bod angen symud ymlaen mewn modd nad oedd yn arwain at dorri cytundeb rhyngwladol heb wawrio ar Mrs May na’i llywodraeth – mae’r DU wedi arfer torri cytundebau pan mae hynny’n hwylus. Mae’r strancio a’r rhincian dannedd gan wleidyddion sydd o blaid Brexit a’r wasg bod Iwerddon a’r UE yn disgwyl i’r DU anrhydeddu ei chytundebau rhyngwladol wedi bod yn rhywbeth i ryfeddu ato.\nAc mae’r syniadau yma i gyd – y dylai buddiannau Prydain gael blaenoriaeth, hyd yn oed gan wledydd eraill, bod ceisio bwlio gwledydd eraill efo bygythiadau i roi buddiannau’r DU o flaen rhai eu hunain yn briodol ac yn rhesymol, bod Prydain yn arbennig ac yn sylfaenol wahanol i wledydd eraill, bod tramorwyr yn ddichall ac yn anibenadwy, bod cytundebau thyngwladol yn bethau i’w torri pan mae hynny’n gyfleus wrth galon yr holl brosiect Brexit. A dyna’r rheswm pam bod yna cymaint o lanast – mae dealltwriaeth y sawl sy’n hyrwyddo Brexit wedi ei seilio ar fodelau o le’r DU yn y byd sydd wedi hen, hen ddyddio.\ncailarsen9289\tUncategorized\tGadael sylw 28th Awst 2019 6 Minutes\nEtholiadau Ewrop 2 – nodiadau (hynod) frysiog\nCafodd y ddwy brif blaid unoliaethol efo’i gilydd y ganran isaf erioed o’r bleidlais – 22% – o filltiroedd. Yn 2017 y ffigwr cyfatebol oedd 82.5%. Mae‘r cwymp yng nghyfanswm y pleidleisiau hyd yn oed yn fwy trawiadol – mae’n syrthio o 1.3m i 182k\nPlaid Cymru yn curo Llafur am y tro cyntaf mewn etholiad Cymru gyfan.\nPlaid Brexit yn ennill pob sir ag eithrio tair yn y Gorllewin.\nFel rheol mae’n well edrych ar ffigyrau o safbwynt canrannau – ond ambell waith mae’r rhifau abserliwt yn well – Mae rwan yn un o’r achlysuron hynny.\nPlaid Brexit yn cael bron cymaint o bleidleisiau na Llafur, Toriaid a Lib Dems efo’i gilydd.\nPlaid Cymru yn cael bron cymaint a’r Toriaid a’r Lib Dems efo’i gilydd.\nPC wedi cael mwy o bleidleisiau na’r Toriaid ym mhob sir ag eithrio Mynwy (llai na 200 oedd ynddi) ac wedi cael tair gwaith pleidlais y Toriaid yng Nghaerdydd a 14 pleidlais am pob pleidlais Doriaidd yng Ngwynedd. Curodd y Blaid Llafur mewn 13 sir – gan gynnwys y ddwy mwyaf poblog – Caerdydd a RCT.\nMi aeth y niferoedd o bobl aeth allan i bleidleisio i fyny o tua 103,000 – o dan amgylchiadau felly byddwn yn disgwyl i bleidlais pawb gynyddu – os nad y ganran. Ond wnaeth hynny ddim digwydd.\nBrexit + UKip (tros UKIP o’r blaen) – +98k\nLib Dem – +85k\nPlaid Cymru – + 52k\nGwyrdd + 19k\nLlafur – —79k\nToriaid – — 73k\nGelly plaid efo safbwyntiau cryf ar Brexit yn cael eu gwobreuo – pob plaid sydd heb safbwynt glir yn cael eu cosbi.\nI ffocysu ar berfformiad y Blaid:\nCynnydd yng nghanran y Blaid 4.34%, cynydd mewn pleidleisiau + 52k.\nDydi + 4.34% ddim yn edrych yn fawr – ond mae’n anarferol iawn i PC weld symudiad felly o un etholiad i etholiad cyfatebol dilynol. Yr unig bethau fedra i feddwl amdanyn nhw ydi’r etholiadau ar droad y mileniwm a 1970. Roedd y ddau achos yna pan oedd Llafur mewn grym yn San Steffan. Mae’n anarferol iawn i’r Blaid wneud yn dda tros Gymru pan mae yna lywodraeth Doriaidd yn San Steffan – ac mae’n fwy anarferol eto pan mae’r nifer sy’n pleidleisio yn cynyddu.\nPleidlais y Blaid uchaf fel arfer yn y bedair sir fwyaf Cymraeg o ran iaith – ond y cynnydd yn is na’r cymedr mewn tair ohonynt – ond cynnydd sylweddol iawn yng Ngwynedd. Cymedr 3% – heb Gwynedd 1.3%\nDinasoedd y De 8%. Cymoedd 5%. Seddi Toriaidd y De Ddwyrain 5%, Canolbarth a Gorllewin llai Cymraeg 3%. Gogledd Cymru llai Cymraeg 2.8%.\nSiroedd aros – bron i 6%. Llawer uwch yn y ddwy sir gryfaf tros Gymru.\nMae perfformiad PC yn wahanol i’r lleill i’r graddau bod amrediad enfawr ym mhleidlais y Blaid rhwng un sir a’r llall – 41.3% o wahaniaeth i’r Blaid rhwng Gwynedd (50.8%) a Fflint (9.5%) – gwta 1/2 awr i ffwrdd ar yr A55. Ffigyrau y Toriaid ydi 8.4%, Brexit 19.8%, Llafur 19.4%, Lib Dems 17.5%.\ncailarsen9289\tUncategorized\tGadael sylw 3rd Mehefin 2019 3rd Mehefin 2019 2 Minutes\nEdrych yn ol ar Etholiad Ewrop – rhan 1\nUn o fanteision etholiad ydi ei fod yn rhoi cyfle i chwarae o gwmpas efo ffigyrau – ac mi wnawn ni wneud ychydig o hynny tros y dyddiau nesaf.\nGan bod y Blaid wedi dod o flaen Llafur am y tro cyntaf erioed mewn etholiad Cymru gyfan mi wnawn ni ddechrau trwy edrych ar y gymhariaeth rhwng pleidlais Llafur a phleidlais y Blaid. Dwi ddim yn meddwl bod hon yn siarad trosti ei hun – llwyddodd y Blaid i lanhau’r llawr go iawn efo Llafur yn y Gymru Gymraeg.\ncailarsen9289\tUncategorized\tGadael sylw 27th Mai 2019 1 Minute\nBeth fydd yn digwydd heno?\nReit, beth sydd am ddigwydd pan mae’r pleidleisiau yn cael eu cyfri heno?\nY peth cyntaf i’w ddweud ydi os oes rhywun yn dweud wrthych eu bod yn gwybod i sicrwydd mae nhw’n dweud celwydd. Yr unig ffordd hollol ddibynadwy o ddweud beth sydd am ddigwydd mewn etholiad ydi cael golwg dda ar y pleidleisiau wedi i’r pleidleisio ddigwydd ond cyn i’r canlyniadau gael eu datgan. Mae hyn yn eithaf hawdd yn y rhan fwyaf o gyfrifon etholiadol.\nY rheswm am hyn ydi bod yr awdurdodau lleol sy’n gyfrifol am gyfri yn dilysu’r pleidleisiau (gwneud yn siŵr bod y nifer cywir o bleidleisiau ym mhob bocs) cyn dechrau cyfri – ac mae’r pleidleisiau yn y golwg pan maent yn gwneud hynny. Os ydi rhywun efo syniad go lew beth mae’n ei wneud mae’n bosibl darogan y canlyniad yn gyflym iawn ar ôl gweld y pleidleisiau – oni bai bod pethau’n agos iawn wrth gwrs.\nMae etholiadau Ewrop yn wahanol – mae’r papurau yn cael eu dilysu a’u pen i lawr, o ganlyniad canran fach iawn o’r pleidleisiau sydd yn y golwg gan amlaf – ac mae hynny’n ei gwneud yn anodd iawn, iawn i ddarogan yn gywir.\nSerch hynny, dydi hyn oll ddim yn golygu na ellir gweld dim byd o gwbl, ac mae yna ddangosyddion eraill hefyd – ym mha wardiau mae’r bleidlais yn uchel iawn neu’n isel iawn a pholau piniwn cyhoeddus er enghraifft. Ac wrth gwrs mae yna sibrydion o gwmpas – rhai sydd ddim yn gwbl ddibynadwy, ond rhai sydd wedi eu seilio ar rhywfaint wybodaeth bendant – ac mae’n bosibl dod i rhai casgliadau ar sail hynny.\nY peth cyntaf i’w ddweud ydi ei bod yn gwbl sicr mai’r Blaid Brexit fydd yn cymryd y sedd cyntaf. Mae nhw wedi gwneud yn dda ar hyd a lled Cymru ac yn debygol o ddod yn gyntaf hyd yn oed yn rhai o’r ardaloedd bleidleisiodd i aros – gan gynnwys y brif ddinas.\nPlaid Cymru fydd yn cael yr ail sedd yn ôl pob tebyg. Mae’n ymddangos bod y bleidlais i’r Blaid wedi bod yn uchel ym mherfedd-diroedd y Gymraeg ac mae’n debygol o ddod yn ail i’r Blaid Brexit mewn nifer o gynghorau lle mae pob Aelod Seneddol yn rhai Llafur, a lle cafodd Llafur fwyafrifoedd anferthol yn 2017. Mae’n bosibl y bydd y Blaid yn curo Llafur 2:1 mewn nifer o etholaethau sydd ag ASau ac ACau Llafur.\nPlaid Brexit fydd yn cael y trydydd sedd – er ei bod yn bosibl – ond ddim yn debygol y byddant yn cael yr ail.\nAc wedyn mae hi’n mynd yn gymhleth – ac mae yna sawl posibilrwydd am beth fydd yn digwydd i’r bedwerydd sedd. Yr hyn rydym yn gallu bod yn sicr ohono ydi na fydd y Torïaid na’r Blaid Werdd nag UKIP yn y ras arbennig yma.\nMae yna bleidlais fach i UKIP – un fach – 3% o bosibl – ond gallai hynny fod yn ddrud i’r Blaid Brexit.\nMae’r bleidlais Doriaidd yn debygol o fod yn gyfforddus is na 10% – sydd ddim yn gwbl annisgwyl. Mae hi’n bosibl na fyddan nhw yn dod yn bumed hyd yn oed.\nMae’r bleidlais Lafur yn debygol o fod yn gyfforddus is nag oedd y polau yn awgrymu. Mae’n debyg bod y gyfradd pleidleisio yn hynod o isel yn rhai o’r wardiau lle mae Llafur ar eu cryfaf. Ar ben hynny mae yna adroddiadau o bleidlais wan iawn i Lafur mewn llefydd cwbl annisgwyl – gan gynnwys stepan drws Mark Drakeford.\nBydd y bleidlais Lib Dem yn uwch o lawer nag oedd yn 2014 – a byddant yn ail i’r Blaid Brexit mewn nifer o ardaloedd lle nad ydi trefniadaeth Plaid Cymru yn dda – Abertawe er enghraifft. Ac mae hyn yn ein gadael efo 4 posibilrwydd ar gyfer y pedwerydd sedd – Llafur, Lib Dem, ail Plaid Cymru a 3ydd i’r Blaid Brexit. Dwi’n meddwl mai’r pedwerydd posibilrwydd ydi’r lleiaf tebygol – ond nid y posibilrwydd cyntaf ydi’r mwyaf tebygol.\nOnd cyn i neb ddechrau cynhyrfu cofiwch beth ddywedais ar y cychwyn – os ydi rhywun yn dweud wrthych eu bod yn gwybod beth sydd am ddigwydd maent yn dweud celwydd.\nBeth bynnag, mi geisia i bostio yn hwyrach heno os dwi’n darganfod mwy.\ncailarsen9289\tUncategorized\tGadael sylw 26th Mai 2019 3 Minutes\nBeth fydd yn digwydd yn yr etholiad Ewrop?\nMae’n debyg bod rhywbeth digri am y sefyllfa ryfedd lle mae llefarwyr ar ran y Blaid Doriaidd a’r Blaid Lafur yn dweud bod canlyniadau etholiadau lleol yn Lloegr yn arwydd bod yr etholwyr yn dweud wrth y gwleidyddion am sicrhau Brexit (mae Nigel Evans druan wrthi fel ‘dwi’n ‘sgwennu hyn).\nY gwir ydi – wrth gwrs – bod y blaid Brexit caled (UKIP), y blaid Brexit (Toriaid), a’r blaid Brexit dan din (Llafur) i gyd wedi colli seddi rif y gwlith (1559 i fod yn fanwl) tra bod y pleidiau gwrth Brexit (Dib Lems a Gwyrddion) wedi ennill seddi (894). A rhaid cofio wrth gwrs mai ardaloedd oedd o blaid Brexit oedd yn pleidleisio – nid oedd etholiadau yn Llundain na’r Alban.\nDigwyddodd rhywbeth tebyg yng Ngogledd Iwerddon gyda llaw – roedd y ganran o’r bleidlais a sicrhawyd gan y pleidiau unoliaethol (y rhai sydd o blaid Brexit i pob pwrpas) yn is na mae wedi bod erioed o’r blaen.\nY cwestiwn diddorol o’n safbwynt ni ydi beth mae hyn yn ei olygu yma yng Nghymru? Yr etholiadau nesaf – os byddant yn digwydd – ydi etholiadau Ewrop ddiwedd y mis yma.\nAmrediad pleidlais Llafur mewn etholiadau Ewrop (ers mabwysiadu pleidlais gyfrannol yn 1999) ydi 20.3% (2009) i 32.5% (2004). Amrediad y Toriaid ydi 17.4% (2014) i 27.8% (1999).\nByddwn yn disgwyl i’r ddwy blaid unoliaethol fawr gael eu canran isaf erioed o bleidleisiau yn yr etholaethau i’r UE. Mae’n bosibl y byddant yn cael cyn lleied a 30% o’r bleidlais rhyngddyn nhw. 45% oedd y cyfanswm hwnnw yn 2014. Mae’n debygol hefyd y bydd y Toriaid yn colli eu sedd – os ydi’r blaid sy’n cael y mwyaf o bleidleisiauyn cael 25% o’r bleidlais – rhywbeth sy’n debygol iawn.\nBeth felly am y ddwy blaid Brexit – plaid Nigel Farage ac UKIP? 27.6% oedd pleidlais UKIP (yng Nghymru) yn 2014 – canran oedd fwy neu lai yn union fel yr un Prydeinig. Mae’r polau Prydeinig y amrywio o ran cefnogaeth Plaid Brexit ar hyn o bryd- ond mae’r diweddaraf yn awgrymu eu bod ar tua 34%.\nRoedd y polau yn 2014 yn tueddu i or ddweud y bleidlais UKIP – a byddai hynny’n awgrymu ei bod yn fwy na phosibl y bydd pleidlais y blaid Brexit ddim llawer mwy nag un un UKIP yn 2014.\nOnd mae rhywbeth yn dweud wrthyf y bydd pleidlais y blaid Brexit yn is eto. Mae llai o bobl o blaid Brexit heddiw nag oedd yn 2014 (er eu bod yn fwy swnllyd o lawer), ac yn fy mhrofiad i o leiaf mae llawer o’r sawl sydd eisiau gadael yr UE yn mynegi uchel ac yn groch nad ydyn nhw byth am bleidleisio eto. Rhywbeth fyddai’n – ahem – anffodus iawn, iawn.\n‘Dydw i ddim yn meddwl ei bod yn afresymol i gymryd y bydd pleidlais y pleidiau Brexit – UKIP + Brexit + Llafur + Toriaid yn dod i tua 55% i 60%. Mae hyn – wrth gwrs – yn gadael 40% i 45% ar gyfer y pleidiau gwrth Brexit. Sefyllfa’r pleidiau hynny yn 2014 oedd Plaid Cymru 15%, Gwyrddion 4.5%, Dib Lems 4%. Mae hynny’n gadael lle i dyfu o 15% i 20% rhwng y bedair (a chynnwys Change UK) plaid i dyfu felly. Dydi hyn ddim yn gyfanswm anferthol os ydi o wedi ei rannu rhwng 4 plaid. Petai’r twf wedi ei rannu’n gyfartal byddai tair sedd i’r pleidiau Brexit ac un yn unig i’r pleidiau Aros (2 i’r Blaid Brexit, un i Lafur ac un i’r Blaid). Dwi’n disgwyl i’r Toriaid gael o gwmpas 10% o’r bleidlais Gymreig a cholli eu hunig sedd gyda llaw.\nOnd petai 10% yn mynd i’r Blaid byddai hynny yn dod a hi i 25%. Byddai hynny yn agos at bleidlais y Blaid Brexit ac mae’n debygol mai tua 25% fydd ei angen ar y blaid sy’n dod yn gyntaf i gael ail sedd. (30% oedd ei angen yn 2014 – ond bydd y bleidlais wedi ei rannu’n fwy cyfartal rhwng mwy o bleidiau y tro hwn). Byddai cynnydd tebyg o 10% i naill ai’r Dib Lems neu’r Gwyrddion yn debygol o roi’r bedwerydd sedd iddyn nhw hefyd.\nOnd – a cheisio bod yn wrthrychol yma – os oes rhywun sy’n gwrthwynebu Brexit methu penderfynu i pa blaid gwrth Brexit fyddai orau i bleidleisio iddi – y Blaid fyddai’r gorau o lawer. Byddai plaid sy’n gwrthwynebu Brexit yn dod ar ben y pol yn gwneud datganiad cryfach o lawer na dwy sedd i bleidiau gwrth Brexit – ond gyda Plaid Brexit ar ben y pol. Byddai hefyd yn ypsetio Nigel Farages a Rees Moggs y byd yma yn fwy na dim.\ncailarsen9289\tUncategorized\tGadael sylw 13th Mai 2019 3 Minutes\nFfantasi ddi gyfnewid Llafur Arfon\nFel mae pawb sy’n gyfarwydd efo Plaid Lafur Arfon yn gwybod, mae nhw yn treulio cryn dipyn o amser ac ynni yn ffraeo – efo’i gilydd yn bennaf. Weithiau bydd hynny yn torri i wyneb y dwr – yn amlach na pheidio (ond ddim pob tro) ar un o wefannau cymdeithasol eu hunig gynghorydd yng Ngwynedd – Sion Jones.\nCwyno oedd o ddoe nad fo ydi ymgeisydd Llafur ar gyfer Arfon yn etholiadau San Steffan. Yn naturiol ddigon ynghanol y cwyno am ei blaid ei hun mae’n cwyno am Blaid Cymru a’i ardal ei hun. Bydd o gryn syndod i’r cannoedd lawer o bobl sydd wedi heidio i draeth Dinas Dinlle yn haul y dyddiau diwethaf bod Sion yn ystyried bod y lle yn ‘ddymp’ o dan Cyngor Gwynedd. Mae o hefyd wrthi’n cwyno bod y Blaid wedi cael eu hethol yn Arfon ers 45 o flynyddoedd (rhywbeth sydd ddim yn wir wrth gwrs – dim ond yn 2005 y daeth Arfon i fodolaeth fel etholaeth.\nMae’r naratif yma – bod Arfon yn ddymp ac mai cynrychiolaeth Plaid Cymru yn San Steffan a’r Cynulliad yn diwn gron gan yr hen griw o Lafurwyr yn Arfon. Mae’r criw yma wedi colli rheolaeth ar Lafur yn Arfon gyda llaw – ond stori i flogiad arall ydi\nY brif broblem efo’r naratif ydi ei bod yn nonsens llwyr a chyfangwbl. Wrth safonau Cymru ‘dydi Arfon ddim yn etholaeth dlawd – ac o gymharu ag etholaethau sy’n pleidleisio i Lafur yn ddi eithriad, mae’n etholaeth eithaf cyfoethog.\nOs ydym yn cymharu Arfon efo’r etholaethau sydd wedi cael eu cynrychioli yn ddi dor neu fwy neu lai’n ddi dor gan Lafur mae yna wahaniaeth sylweddol mewn safonau byw – ac mae’r gwahaniaeth hwnnw yn ffafrio Arfon. Cymerer – er enghraifft Aberafon. Nid hon ydi’r etholaeth Lafur dlotaf o ddigon – yn wir mae’n ddigon nodweddiadol o etholaethau Llafur yng Nghymru.\nEnillwyd y sedd gan Ramsay McDonald i Lafur yn 1922 – bron i gan mlynedd yn ol – ac mae Llafur wedi ennill pob etholiad yno ar lefel San Steffan a Cynulliad ers hynny. Bydd Llafur yn cael tua 70% yn rheolaidd. Dydi’r etholaeth ddim yn llewyrchys wrth safonau Gorllewin Ewrop. Llafur sydd wedi rheoli’r cyngor lleol ers i hwnnw gael ei ffurfio hefyd.\nMae 21% o drigolion yr etholaeth yn byw yn y cymdogaethau mwyaf amddifiedig yn y DU (8% ydi’r ganran yn Arfon). Mae cyfraddau hyd bywyd tua dwy flynedd yn is yn Aberafan nag yw yn Arfon. Mae 25% o’r boblogaeth yn economaidd anweithgar o gymharu a 19% yn Arfon. Mae 32% o’r boblogaeth mewn swyddi proffesiynol o gymharu a 46% yn Arfon. Nid oes gan 32% o’r boblogaeth unrhyw sgiliau o gwbl o gymharu a 25% yn Arfon. Mae cyflogau wythnosol yn Arfon tua £60 yn wythnos yn uwch nag ydynt yn Aberafan, ac mae prisiau tai £12k yn uwch yn Arfon. Mae safonau addysg yn sylweddol uwch. Yn wir cymaint yr amddifadedd yn Aberafan mae 30% o blant yn cael prydau ysgol am ddim. 13% ydi’r ganran gyfatebol yn Arfon. Mae llawer mwy o drigolion Aberafan yn dioddef o anabledd ac o dan law doctor, ond mae yna lawer llai o ddoctoriaid yno.\nFfigyrau o 2015 (y diweddaraf sydd ar gael) ac i’w gweld yma.\nOnd ‘dydi dyn ddim mymryn callach o dynnu sylw ein cyfeillion Llafur yma yn y Gogledd at ffeithiau a phethau anghyfleus felly. Mae’r syniad mai aelodau etholedig lleol sy’n gyfangwbl gyfrifol am lewyrch- neu ddiffyg llewyrch – lleol, cyn belled nad ydi’r aelodau etholedig yna yn Lafurwyr sy’n cynrychioli ardaloedd tlawd, wedi ei wreiddio’n rhy dwfn i’w symud.\ncailarsen9289\tUncategorized\tGadael sylw 21st Ebrill 2019 21st Ebrill 2019 3 Minutes\nDyfodol Gogledd Iwerddon a Brexit\nCanolbwynt anisgwyl y ffrae Brexit ydi Gogledd Iwerddon a’i statws cyfansoddiadol. Mae’n hawdd anghofio bod y backstop sydd wedi bod yn destun cymaint o wichian gan y DU yn rhywbeth wnaeth y DU ei hun ofyn amdano.\nYn amlwg mae’n bwysig – yn hanfodol bwysig – i’r UE bod ei ffiniau allanol wedi eu diogelu er mwyn sicrhau nad ydi nwyddau ac ati sydd ddim yn cyfarfod a rheoliadau’r UE yn dod i mewn trwy’r drws cefn. Y ffordd amlwg i wneud hyn ydi i gadw Gogledd Iwerddon oddi mewn i’r Farchnad Sengl a’r Undeb Tollau – a dyna oedd yr UE am ei wneud. Roedd hyn yn anerbyniol i’r DUP, ac roedd mwyafrif seneddol y Toriaid yn ddibynol ar ewyllys da y criw lliwgar hwnnw. Felly awgrymodd Prydain drefn lle fyddai Prydain gyfan yn aros oddi mewn i fframwaith rheoliadol yr UE tan bod cytundeb masnachu parhaol yn cael ei gytuno. Ac yn y fan yna aeth pig yr holl broses Brexit yn sownd.\nFelly mae Brexit yn debygol o gael ei aberthu ar allor undod cyfansoddiadol y DU. Ond pa mor saff ydi’r undod hwnnw beth bynnag? Mae’r ateb i hynny i’w gael mewn ystadegau.\nDwi’n gwybod o’r gorau bod y rhan fwyaf o ddarllenwyr Blogmenai yn gwybod hyn yn iawn. ond mae’n siwr y byddai’n werth ei ail adrodd cyn ei fod yn rhywbeth nad oedd Ysgrifennydd Gwladol Gogledd Iwerddon Karen Bradley yn ei ddeall. Mae yna berthynas clos iawn rhwng cefndir crefyddol pobl a’u hunaniaeth cenedlaethol yng Ngogledd Iwerddon, ac mae yna berthynas yr un mor glos rhwng hunaniaeth genedlaethol a phatrymau pleidleisio.\nMae’r rhan fwyaf o bobl o gefndir Pabyddol yn pleidleisio i’r pleidiau cenedlaetholgar – yr SDLP a Sinn Fein tra bod y rhan fwyaf o bobl o gefndir Protestanaidd yn pleidleisio i bleidiau unoliaethol. Mae yna dir canol – ac mae hwnnw ar\no bryd yn cael ei lenwi gan Y Blaid Werdd ac Alliance – ond mae’r tir hwnnw yn gymharol fach.\nYmhellach mae’r eithafion yn gryfach na’r cymhedrol oddi mewn i’r blociau pleidleisio ers Cytundeb Dydd Gwener y Groglith. Erbyn hyn mae tros i 70% o’r bleidlais genedlaetholgar yn mynd i Sinn Fein ac mae tros i 70% o’r bleidlais unoliaethol yn mynd i’r DUP. Yn 2017 aeth 11 sedd i unoliaethwyr a 7 i genedlaetholwyr – y cwbl o’r rheiny i Sinn Fein a’r cwbl o’r rhai unoliaethol ag eithrio un i’r DUP.\nRoedd Gogledd Iwerddon wedi ei greu’n benodol o’r dechrau’n deg i fod a mwyafrif Protestanaidd – a llwyddodd y weinyddiaeth unoliaethol yn Stormont i gynnal mwyafrif o tua 2:1 hyd at cychwyn y rhyfel hir yn 1969 – er gwaethaf cyfradd geni Papyddol uwch. Roedd hynny’n cael ei adlewyrchu yn y patrymau pleidleisio wrth gwrs. Enillwyd 11 o’r 12 sedd San Steffan gan unoliaethwyr yn Etholiad Cyffredinol 1966 gyda Gorllewin Belfast yn unig yn ethol cenedlaetholwyr.\nDechreuodd y boblogaeth Babyddol ddringo gymharol gyflym wedi cychwyn y rhyfel yn 1969 – yn rhannol oherwydd i lywodraeth y DU gael gwared o’r strwythurau oedd wedi disgrimineiddio yn erbyn Pabyddion mewn meysydd fel tai a chyflogaeth.\nMae’r newidiadau demograffig yma – fel rydym wedi gweld – yncael eu adlewyrchu mewn patrymau pleidleisio. Mae’r ddwy etholiad diweddaraf (un Cynulliad Gogledd Iwerddon a San Steffan) wedi arwain at lai na hanner y pleidleisiau yn mynd i’r pleidiau unoliaethol am y tro cyntaf – roedd cyfanswm y pleidiau cenedlaetholgar a’r canol yn uwch.\nOnd beth am y dyfodol?\nWel, mae yna lwyth o ddata am ddemograffeg yn cael ei goledu yng Ngogledd Iwerddon yn flynyddol – yn rhannol oherwydd gofyniadau statudol i fonitro bod cyflogaeth yn deg ac yn adlewyrchu’r gymdeithas ehangach. Mae’r tabl isod yn dangos data sydd wedi ei hel wrth lunio adroddiad cyflogaeth blynyddol y dalaith.\nOed (2017) Pabyddion Protestaniaid\n16+ 41% 42%\n16 – 24 45% 33%\n16 – 59 43% 38%\n60+ 35% 54%\nYr hyn sy’n drawiadol yma ydi’r ffaith bod mwyafrif mawr o bensiynwyr yn Brotestaniaid – ond pan ydan ni’n cyrraedd oedrannau ieuengach mae yna fwyafrif Pabyddol mawr – a chynyddol.\nBeth felly am y dyfodol? Wel mae mae’r cyfrifiad ysgolion yn dweud wrthym bod 51% o’r plant sydd yn ysgolion y dalaith yn Babyddion a 33% yn Brotestaniaid. Mae’r gweddill yn syrthio i gategoriau eraill – yn bennaf pobl sydd ddim yn fodlon datgelu crefydd eu plant.\nGallwn ddod i ddau gasgliad o hyn. Yn gyntaf mae tua’r un faint o Babyddion a Phrotestaniaid yn y boblogaeth sy’n pleidleisio bellach. Yn ail – ag ystyried oedran y blociau crefyddol gallwn fod yn siwr y bydd y boblogaeth sy’n pleidleisio yn mynd yn fwy Pabyddol (ac felly cenedlaetholgar) pob blwyddyn, ac yn llai Prorestanaidd (ac unoliaethol) pob blwyddyn.\nGallwn felly ddweud bod y seiliau sy’n cynnal lle Gogledd Iwerddon yn wan iawn. Mi fyddai’n baradocs rhyfedd petai cyfle’r sawl sydd o blaid Brexit yn cael ei golli i amddiffyn statws cyfansoddiadol rhan o’r DU sy’n statws anghynaladwy beth bynnag.\ncailarsen9289\tUncategorized\tGadael sylw 9th Ebrill 2019 9th Ebrill 2019 4 Minutes\nMae’r ffigyrau yma wedi dyddio rhyw gymaint – neithiwr wnes i fynd ati i edrych – ond wele’r canrannau sydd wedi arwyddo’r enwog ddeiseb i wyrdroi Erthygl 50:\nYnys Mon – 5.95%\nMeirion Dwyfor – 6.83%\nAberconwy – 7.22%\nGorllewin Clwyd -6.31%\nDyffryn Clwyd – 4.78%\nDelyn – 5.78%\nAlyn a GD – 5.58%\nWrecsam – 5.06%\nDe Clwyd – 4.92%\nTrefaldwyn – 6.49%\nBrycheiniog / Maesyfed – 7.78%\nCeredigion – 9.3%\nDwyrain Caerfyrddin – 6.24%\nPreseli Penfro – 6.11%\nGorll C/fyrddin / De Penfro – 5.65%\nLlanelli – 4.42%\nGwyr – 7.68%\nGorll Abertawe – 7.72%\nDwyr Abertawe – 4.18%\nCastell Nedd – 4.54%\nAberafan – 4.02%\nOgwr – 4.2%\nRhondda – 3.18%\nCwm Cynon – 3.42%\nMerthyr – 3.22%\nBlaenau Gwent – 2.79%\nTorfaen – 4%\nIslwyn – 3.78%\nCaerffili – 4.87%\nPontypridd – 6.37%\nPenybont – 5.82%\nBro Morgannwg – 7.17%\nGorll C/dydd – 11.12%\nGogledd C/dydd – 11.69%\nCanol Caerdydd – 11.48%\nDe Caerdydd – 9.05%\nDwyrain Casnewydd – 4.78%\nMynwy – 9.23%\ncailarsen9289\tUncategorized\tGadael sylw 25th Mawrth 2019 1 Minute\nPolio diweddar – PC vs Llafur\nMae yna gryn dipyn o sylw wedi ei roi i ddau bol piniwn diweddar – y naill gan YouGov a’r llall gan ICM – sy’n awgrymu bod y gefnogaeth i’r Blaid ar gynnydd tra bod cefnogaeth Llafur yn lleihau. Wna i ddim edrych arnyn nhw’n fanwl – mae eraill wedi gwneud hynny – yma er enghraifft.\nYn hytrach na hynny ceisiaf edrych ar yr hyn mae’r polau yn ddweud wrthym mewn cyd destun hanesyddol. Mi wnawn ni gychwyn efo cip ar y ddau bol:\nICM Llafur 34 % Plaid Cymru 27% Torïaid 23% UKIP 5% Dib Lems 7%\nYouGov Llafur 32 % Plaid Cymru 23% Torïaid 26%% UKIP 7% Dib Lems 8%\nEfallai mai’r meincnod gorau os ydym eisiau dod i farn ynglŷn a pherfformiad pa mor dda ydi hwn ydi etholiadau gorau’r Blaid erioed – etholiad Cynulliad 1999.\n1999 Llafur 37.6 % Plaid Cymru 28.4% Torïaid 15.8% Dib Lems 13.5%\nYn amlwg mae’r perfformiad ICM yn arbennig yn cymharu’n dda efo hyn – ac mae’n cymharu’n dda iawn efo perfformiad y Blaid yn 2016.\n2016 Llafur 34.7% Plaid Cymru 20.5% Torïaid 21.1% UKIP 12.5% Dib Lems 7.7%\nOs ydym eisiau edrych ar y newid mewn termau gogwydd oddi wrth Llafur tuag at Plaid Cymru mae’r pol YouGov yn awgrymu gogwydd o 2.6% tra bod y pol ICM yn awgrymu gogwydd o 3.6%.\nO edrych ar bethau yn y ffordd yna dydi’r gogwydd at y Blaid yn y polau ddim yn arbennig o fawr. Yn 2016 roedd gogwydd oddiwrth Llafur tuag at y Blaid yn 4.4% – er mai cwymp yn y gefnogaeth i Lafur oedd yn gyfrifol am hynny i raddau helaeth yn hytrach na chynnydd yng nghefnogaeth y Blaid. Aeth canran Llafur o’r bleidlais i lawr 7.6% ac aeth canran Plaid Cymru i fyny 1.2%.\nFelly sut oedd y Blaid yn gwneud o gymharu a Llafur yn 2016?\nYn amlwg roedd y Blaid o flaen Llafur yn y 6 etholaeth sy’n cael ei gynrychioli ganddi ar hyn o bryd – Ynys Mon, Arfon, Meirion Dwyfor, Ceredigion, Dinefwr / Dwyrain Caerfyrddin a’r Rhondda. Mae’r gwahaniaeth mwyaf (37.8%) mewn etholaeth sy’n cael ei chynrychioli gan Lafur yn San Steffan gyda llaw – Ynys Mon.\nOnd mae tair etholaeth arall lle cafodd y Blaid fwy o bleidleisiau na Llafur, ond lle na enillwyd yr etholaeth gan y naill blaid na’r llall. Aberconwy, Maldwyn a Gorllewin Clwyd ydi’r rhain. Mae’r Blaid ymhell y tu ôl i’r Torïaid ym Maldwyn, yn nes atynt yng Ngorllewin Clwyd ac o fewn tafliad carreg yn Aberconwy.\nRydym eisoes wedi edrych ar y gogwyddau tuag at y Blaid sy’n cael eu hawgrymu mewn polau diweddar. Ond beth mae hynny’n ei awgrymu am faint o seddi (etholaeth) ychwanegol mae’r Blaid yn debygol o’u hennill.\nByddai gogwydd o 1% i’r Blaid yn arwain at fuddugoliaeth yn Llanelli.\nByddai Blaenau Gwent a Gorllewin Caerdydd yn syrthio ar ogwydd o 2%.\nAr ogwydd o 3% byddai Caerffili’n syrthio.\nByddai gogwydd o 4% o Lafur i’r Blaid yn arwain at ennill Aberconwy – cyn belled a bod pleidlais y Torïaid yn aros yn gyson neu’n syrthio.\nByddai gogwydd o 6% yn arwain at fuddugoliaeth i’r Blaid yng Nghastell Nedd.\nFelly byddai gogwydd cyson ar draws y wlad o 6% yn arwain at ddwblu seddi etholaeth y Blaid. Pa mor aml mae gogwydd felly yn digwydd? Wel – dydi o ddim yn beth mor brin a hynny yng nghyd destun llywodraethau datganoledig. Roedd gogwydd ychydig yn uwch na hynny o Lafur i’r SNP yn 2007 – y tro cyntaf i’r SNP ffurfio llywodraeth yn Holyrood. Roedd yna ogwydd tebyg oddi wrth Lafur tuag at yr SNP eto yn 2011 ac roedd yna ogwydd ychydig yn llai (tua 5%) oddi wrth Llafur i’r SNP yn 2016. Roedd y gogwydd oddi wrth y Blaid tuag at Lafur yn 4.8% yn 2016. Felly mae gogwydd o 6% – a dwblu seddi uniongyrchol y Blaid yn ddigon posibl – ond beth am ogwyddau mwy na hynny?\nMae gogwyddau mwy yn brin mewn etholiadau cyffredinol Prydain gyfan, ond mae’n digwydd weithiau. Y symudiad mwyaf oedd gogwydd o 14.4% oddi wrth Lafur i’r Llywodraeth Genedlaethol yn 1931. Cafwyd gogwyddau o 11.8% a 10.2% oddi wrth y Torïaid at Lafur yn 1945 a 1997.\nAc os ydi’r Blaid i ddod yn agos at yr 20 sedd sydd eu hangen i gael hanner y seddi uniongyrchol mae angen gogwydd sylweddol uwch na 6%. Byddai dwblu’r gogwydd i fymryn mwy na 13% yn ychwanegu 4 sedd arall yn unig – Wrecsam, Islwyn, Gorllewin Abertawe a Phontypridd. Mae’n rhaid i ni fynd at 15% i gyrraedd yr 20 – byddai Torfaen, De Caerdydd, Bro Morgannwg a Merthyr yn syrthio efo gogwydd felly. Mae’n werth nodi bod y Blaid lai nag 20% y tu ôl i’r Torïaid yng Ngorllewin Clwyd hefyd – byddai’r math yma o symudiadau tuag at y Blaid yn ei rhoi efo cyfle yn y fan honno.\nYdi gogwydd o 15% yn digwydd yn aml? Wel ydi a nag ydi – fel rydym wedi gweld. Ond mae’n digwydd yn rheolaidd mewn is etholiadau – yn wir mae 23 esiampl o ogwydd o fwy na 20% yn y ganrif ddiwethaf mewn is etholiadau San Steffan. Ond mae’n anodd meddwl am lawer o esiamplau etholiadau gwlad gyfan. Ac efallai mai dyma fydd yr her i’r Blaid yn 2021 – ceisio atgynhyrchu rhai o amodau is etholiad. Mae’n fwy na phosibl y bydd amgylchiadau ôl Brexit yn rhoi cyfle unigryw i wneud hynny.\n*Ffigyrau etholiadau Cynulliad i gyd yn cyfeirio at y bleidlais etholaethol a nid y bleidlais ranbarthol.\ncailarsen9289\tUncategorized\tGadael sylw 4th Mawrth 2019 4 Minutes


Sgwrs roulette Codau 6.2.5 lawrlwytho Ar gyfer Rhad ac Am ddim - FIDEO SGWRSIO ar - Cariad ar-lein!\nSgwrs roulette Codau 6.2.5 lawrlwytho Ar gyfer Rhad ac Am ddim\nSgwrs roulette yn cael y App gorau o'i fath Ar gyfer rhad ac am Ddim ac yn ddienw ar-Lein yn cyfathrebu drwy fideo Call ar AndroidRoulette Sgwrsio yn y app Gorau o'i fath ar Gyfer rhad ac am ddim Ac yn ddienw ar-lein Yn cyfathrebu drwy fideo yn Galw ar.\nI ddefnyddio'r app, nid Oes angen i chi fynd Drwy y ddiflas broses gofrestru, Logio i mewn rhwydweithiau cymdeithasol, Ac yn y blaen.\nDim ond lansio'r rhaglen, Cliciwch dechrau, a bydd yn Dechrau chwilio am ddefnyddwyr ar Hap gyda phwy gallwch chi Siarad am unrhyw bwnc, o Fewn y fframwaith o ddim Yn y rhan fwyaf o Reolau caeth. Y prif amodau ar gyfer Dechrau sgwrs yn y presenoldeb Camera sy'n wynebu'r Blaen -, meicroffon, a'r Rhyngrwyd. Yn yr holl smartphones modern, Mae hyn yn wir, felly Ni ddylai fod unrhyw broblemau, Ac yn y ansawdd y Ddelwedd yn dibynnu ar y Gosodiadau camera a cyflymder cysylltiad. Yn y app ei hun Wedi ei rhannu'n dair Rhan: yn y gornel chwith, Yn y gornel isaf mae Yna lun o'r blaen Neu gefn camera y ddyfais Gallwch newid ar unrhyw adeg, Yn y gornel uchaf - y Galwr, yn y gornel isaf-Dau botymau mawr ar gyfer Rhoi'r gorau i gyfathrebu Ac yn newid i'r Nesaf, tanysgrifiwr. Yn y rhan uchaf, mae Maes arbennig ar gyfer ysgrifennu Negeseuon testun a rhywfaint o Wybodaeth am y rheolau ar Gyfer defnyddio'r gwasanaeth hwn. Nid oes unrhyw un yn Y prosiect yn cael ei Gyfyngu gan eu galluoedd a'U dyheadau, er enghraifft, gallwch Ddarllen cerddi, canu eich hoff Ganeuon, dawns a gwneud beth Bynnag rydych eisiau o fewn Y rheolau a sefydlwyd. Peidiwch ag anghofio bod yn Ddienw yn caniatáu i chi I Fynegi eich barn heb Canlyniadau, ond hyd yn oed Yma mae angen i arsylwi Ar y normau o gyfathrebu, Yn enwedig gyda dinasyddion o Wledydd eraill. Hawdd i'w defnyddio ac, Yn bwysicaf oll, yn hollol Rhad ac am ddim, heb Unrhyw gyfyngiadau ar ymarferoldeb ac Amser defnyddio.\nFlirt, Dyddio a sgwrs - gyfleus Defnyddiol a fydd yn eich Helpu i ddod o hyd I ffrindiau newydd ar-lein.\nGallwch ddefnyddio eich Facebook a Vkontakte cyfrifon i: cofrestru ar Gyfer y rhaglen. Cyfrif yn cael ei hefyd Yn boblogaidd ar safle yn Dyddio ar-lein lle gallwch Ddod o hyd i ffrindiau Neu eich arwyddocaol eraill. Mae'r app yn rhywbeth Fel rhwydwaith cymdeithasol lle gall Pobl gael gyfarwydd gyda newydd, Cyfleus offeryn ar gyfer ymgorffori Yn arbed o Android gemau A rhaglenni. Pam ydych chi angen rhaglen Os nad ydych wedi cadw Wrth gefn gemau neu raglenni O geisiadau o'r fath Fel: - rhaglen ar gyfer y CYFRIFIADUR sy'n caniatáu i Chi i osod a rhedeg Gemau symudol a cheisiadau cynllunio Ar gyfer dyfeisiau gyda system Weithredu yn gyfan gwbl rhad Ac am ddim. Y peth mwyaf pwysig yn Hawdd - i'w - ddefnyddio rhaglen Sy'n caniatáu i chi Yn gyflym ac yn weledol Reoli y prif adnoddau a Gorchmynion ar y safle.Yn Sicr, mae llawer o Ddefnyddwyr ein gwasanaeth fod wedi Clywed o leiaf unwaith am Y consol cludadwy efelychydd, a Fydd yn caniatáu i chi I redeg miloedd o gemau Mawr arno. Y diwydiant symudol mewn cyflwr O stagnation, sy'n golygu Bod Cyffredinol yn sgwrsio ar-Lein yn wasanaeth a gynlluniwyd Ar gyfer archwilio ac yn Cysylltu gyda phobl o bob Dros y byd. Cais lle gallwch ddod o Hyd yn ddiddorol ffrindiau o Gategorïau gwahanol a diddordebau, ond - Yn rhaglen unigryw sy'n Eich galluogi i reolaeth y Dyfais drwy gyfrifiadur n ben-desg. Nid yw hyn yn efelychydd, Mae'r offeryn yn darparu Popeth sy'n digwydd ar Y sgrin eich smartphone - amlswyddogaethol Cleient ar gyfer y rhwydwaith Cymdeithasol Vkontakte gyda nodweddion unigryw Ac adeiledig-yn gweinydd dirprwyol Ar gyfer wcreineg defnyddwyr. Dewiswch 612 galon thema - gorau App ar gyfer creu unigryw selfies. Poblogrwydd yn dod am reswm, Bydd y App yn boblogaidd Cyn gynted ag y mae'N ymddangos ar ddyfeisiau symudol, A'r cyfan sydd.\nAr Y gorau Yn safle Yn Dyddio Yn Runet\nLiber sali Ku e Muhénan ta Den-württemberg, Alemania página Ib di Its\nsgwrsio ar-lein heb fideo fideo Dyddio gyda merch sgwrsio heb gofrestru fideo sgwrsio dyddio fideo safle yn Dyddio rhad ac am ddim heb gofrestru sgwrs roulette cofnodion Dating fideo Skype safle yn dyddio Sgwrsio ar-lein darlledu sgyrsiau fideo heb gofrestru lawrlwytho fideo Dyddio


Sgwrsio Chistopol'skiy Rayon. Sgwrsio am ddim gyda dieithryn ar hap yn syth o Chistopol'skiy Rayon.\nChatroulette Chistopol'skiy Rayon\nCroeso i Chatroulette Chistopol'skiy RayonCyswllt i berson aleatory unrhyw le yn y byd. Gyda Chatroulette Chistopol'skiy Rayon gallwch ddewis rhwng yr opsiynau canlynol:- Sgwrs am ddim gyda phob math o bobl o Chistopol'skiy Rayon. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Chistopol'skiy Rayon:


cy > our_council > press_and_communications > latest_news > Vale proves successful at All Wales Building Excellence Awards\nY Fro yn llwyddiannus yng ngwobrau rhagoriaeth adeiladu Cymru\nDaeth y buddugoliaethau yn y categorïau ar gyfer Datblygwyr Mawr Newydd Gorau a’r Addasiad Gorau. Enillodd Taylor Wimpey’r wobr ar gyfer y Datblygwr Mawr Newydd Gorau am eu datblygiad yn Channel Heights, y Rhŵs, ac enillodd D.S. Properties yr Addasiad Gorau am eu gwaith ar addasu’r Orsaf Bwmpio ar y Glannau yn y Barri.\nMae Rheolaeth Adeiladu Awdurdodau Lleol (RhAALl) yn cynrychioli holl dimau rheolaeth adeiladu awdurdodau lleol yng Nghymru a Lloegr, a, thrwy weithio gyda gwahanol bartneriaid, yn sicrhau fod pob adeilad yn ddiogel, yn iach ac yn cwrdd â’r safonau sydd wedi eu gosod gan y rheoliadau adeiladu fel y’i diffiniwyd hwn gan lywodraethau Cymru a Lloegr.\nYn y seremoni, cyflwynwyd y gwobrau gan Francois Samuel – Pennaeth Rheoliadau Adeiladu Llywodraeth Cymru – a Paul Everall – Prif Weithredwr RhAALl – a ddywedodd: “Dylai Cymru fod yn falch iawn o’r enillwyr, sy’n parhau i gryfhau ac arddangos rhagoriaeth o fewn y diwydiant adeiladu.”\nDywedodd Victoria Robinson, Rheolwr Gweithredol Rheolaeth Ddatblygu yng Nghyngor Bro Morgannwg: “Rydym yn hynod falch fod yr esiamplau adeiladu rhagorol hyn yma ym Mro Morgannwg. Mae ein tîm Rheolaeth Adeiladu wedi creu a chynnal perthynas waith gryf gyda’r diwydiant er mwyn gallu darparu a hyrwyddo’r esiamplau hyn o arfer da. Mae’r gwobrau hyn yn cydnabod y gwaith caled ac ymrwymiad pawb fu’n rhan o’r broses.”\nBydd yr enillwyr nawr yn mynd yn eu blaenau i gystadlu yn erbyn buddugwyr eraill o Gymru a Lloegr yn y Gwobrau Rhagoriaeth Adeiladu Cenedlaethol 2016, sydd i’w gynnal yn y Westminster Park Plaza, Llundain, fis Tachwedd.


fel y moroedd : August 2018\nRoeddwn i'n teimlo'n rhy sâl ysgrifennu'r blog ddoe. Dw i'n llawer gwell heddiw er nad oedd gen i gyfle i ddefnyddio'r cymysgedd garlleg a mêl; doedd o ddim yn barod mewn amser. Mae o yn yr oergell bellach i fod yn barod am y tro nesaf fodd bynnag. Yn ei le, cymerais nifer o feddyginiaeth gartref - olew cnau coco (i olchi'r geg,) finegr seidr afal, lemon, garlleg, sinsir, nionyn gwyrdd, cawl cyw iâr, olew naturiol (i'r corf) ac yn y blaen. Mae'n braf bod yn iach. Ydach chi'n anghofio pa mor hyfryd ydy bod yn iach nes mynd yn sâl.\nDaliodd y gŵr yr annwyd a oedd gan ei ŵyr, a dod â'r firws adref. Rŵan dechreuais beswch. Dyma baratoi cymysgedd cryf a fy helpu yn y gorffennol - garlleg a mêl amrwd. Rhaid aros am ryw ddeuddydd iddo aeddfedu. Yn y cyfamser, dw i'n bwriadu gwneud pob meddyginiaeth gartref i guro'r annwyd.\nMae tymor newydd College of the Ozarks newydd gychwyn - y flwyddyn olaf i fy merch a'r ail flwyddyn i fy mab. Bydd y myfyrwyr yn astudio'n galed tra bod nhw'n gweithio ar y campws am 15 awr yr wythnos ac oriau yn ystod y gwyliau er mwyn talu am y cost yr addysg. Nad oes cyfle i ddiogi yn y brifysgol honno. Mae ganddi lysenw hollol addas - Hard Work U.\nLleuad Sturgeon oedd hi! Yn ôl the Old Farmer's Almanac a thraddodiadau Indiaid America, cewch chi ddal y pysgod o'r enw Sturgeon yn hawdd yn ystod y lleuad lawn honno. Efallai mai dyma pam roedd y gŵr a'r mab yn medru dal cymaint o bysgod (er mai pysgod gwahanol a ddalion nhw.) Yn ôl y ffrind a aeth efo nhw, roedd y pysgod yn newynog oherwydd bod neb yn pysgota yn y llyn hwnnw, ac felly roedden nhw'n barod i gael eu dal!\nAeth y gŵr a'n mab ifancaf i bysgota efo ffrind at lyn preifat ger Llyn Ten Killer. Cawson nhw ddiwrnod braf yno a dal lawer o bysgod, diolch i'r ffrind sydd yn hynod o fedrus. Fe wnaeth fillet ohonyn nhw hyd yn oed fel nad oedd angen arna i'w cyffwrdd nhw. I'r popty felly aethon nhw'n syth i fod yn swper blasus.\nEdrychwch ar filwyr IDF yn cael rhyddhad rhag y gwres llethol tra maen nhw'n gweithio'n ffyddlon! Daeth y fideo hwn gan Ari Fuld wên ar fy wyneb. Penderfynais a'r gŵr noddi un milwr wythnosau'n ôl. Dw i ddim yn gwybod pa un, ond mae'n amlwg ei fod o'n mwynhau ei goler oer. Mae yna gyfle o hyd i gyfrannu at yr achos.\nhoe fach haeddiannol\n"Dw i'n gyfarwydd â delio â siarcod bob dydd; roedd yn hwyl dros ben chwarae gyda dolffiniaid o'r diwedd." - Nikki Haley\nTra bod y teulu i ffwrdd, dw i'n profi ryseitiau newydd a welais yn ddiweddar. Hwn ydy un ohonyn nhw, sef cyri ffacbys. Roedd yn flasus. Ychwanegais lawer mwy o arlleg na ofynnwyd, tua hanner pen. Dw i'n hoff iawn o arlleg! Dyma'r gweddill o'r cynhwysion: nionyn, sinsir, powdr cyri, halen, pupur, past tomato, dŵr.\nMae fy ngŵr a'n mab ifancaf yn ymweld â'n mab hynaf a'i deulu rŵan. Maen nhw'n gofalu am y ddau fabi tra bod eu mam yn dadbacio'r blychau yn y tŷ newydd. Mae ein hŵyr trefnus wrth ei fodd yn chwarae gyda'i daid sydd hefyd yn hynod o drefnus. Dyma nhw'n gosod blociau yn ôl y lliwiau.\nMae fy mab hynaf newydd brynu tŷ newydd sbon, a symud efo'i deulu. Mae yna bedair ystafell wely, ac mae ei fabis yn prysur archwilio pob congl. Un o'u ffefryn ydy'r twb bath mawr. Dyma nhw'n cymryd mantais arno fo i'r eithaf.\nGorffennodd fy merch ei murlun er gwaethaf llifogydd a phopeth. Y teitl ydy "Bydd bywyd yn gorchfygu marwolaeth." Gobeithio y bydd o'n rhoi gobaith ac ysbrydoliaeth i'r bobl sydd yn ei weld.\nMae Llyfr Diarhebion yn y Beibl yn fwy perthnasol byth yn ddiweddar. Mae o'n taro deuddeg yn y gymdeithas lle mae'r bobl ar y chwith yn mynd yn wallgof fwyfwy. Dyma un:\nNid yw'r ynfyd yn ymhyfrydu mewn deall, dim ond mewn mynegi ei feddwl ei hun. 18:2\ngadael yr almaen\nWedi treulio tair wythnos hapus yn gwirfoddoli, cymdeithasu, ymweld â llefydd hardd, mae fy merch newydd adael yr Almaen, ac mae hi ar ei ffordd adref yn Japan. Un o'i hoff wledydd ydy'r Almaen bellach. Dw i'n hynod o falch bod hi wedi aros yn yr ardaloedd diogel, a heb ddod ar draws perygl.\nCoginiais falafel yn y popty heb ddefnyddio gormod o olew. Dechreuais gyda ffa sych wedi'u mwydo mewn dŵr am ddiwrnod cyfan. Dylwn i fod wedi defnyddio hanner bag ohonyn nhw. Roedden nhw'n ormod i'r teclyn cymysgu. Wedi ceisio am hanner awr, llwyddais i wneud past. Aeth popeth yn dda o hynny ymlaen. Cawson ni falafel hynod o flasus.\nride along yn massachusetts\nDydy siwrnai fy merch ddim yn gyflawn heb Ride Along - cyfle i bobl gyffredin i fynd o gwmpas efo'r heddlu ar eu patrôl. A dyna a wnaeth hi neithiwr. Aeth o gwmpas efo Heddlu Lynn ar ôl gorffen ei gwaith am ddiwrnod ar ei murlun. Dw i'n hollol sicr mai hi ydy'r unig artist yno sydd gan gymaint o barch a chariad tuag at yr heddlu i wneud hyn.\nRoedd llifogydd ofnadwy yn Boston lle mae fy merch yn paentio ei murlun. Cyrhaeddodd lefel y dŵr hyd at y cluniau. Ymunodd hi a'i gŵr â'r gwaith achub yn yr eglwys gyfagos. Gorfodwyd y murluniau stopio pan oedd y glaw'n drwm. Roedd hi'n medru bwrw ymlaen tipyn mwy serch hynny.\npen-blwydd nyth wag\nPen-blwydd Nyth Wag ydy hi heddiw. Yr union flwyddyn yn ôl gadawodd fy mhlentyn ifancaf adref er mwyn mynychu prifysgol yn Missouri. Roedd yn cymryd rhyw wythnos i mi ddod yn gyfarwydd ar y cyfnod distaw, wedi magu chwe phlentyn. Mae arferion newydd wedi datblygu, fodd bynnag, a dw i'n mwynhau'r bywyd newydd. Croesawu'r plant adref o bryd i'w gilydd ydy un ohonyn nhw; mae'r ddau blentyn ifancaf adref rŵan yn ymlacio cyn cychwyn y tymor newydd yn y brifysgol.\nCafodd fy merch yn yr Almaen brofiad annisgwyl. Wedi gadael ei ffrindiau yn y gorllewin, teithiodd hi ar y trên i ddychwelyd i'r fferm. Oherwydd newid yr amserlen, roedd rhaid iddi gymryd ffordd arall. Daeth y trên â hi i Munich, a phenderfynodd hi fynd ar wibdaith sydyn yno. Ac felly roedd hi'n medru ymweld â dinas enedigol ei thad ar ddamwain.\nDechreuodd fy merch ei murlun gyda help ei gŵr. Mae o'n wir anferth. Does dim rhyfedd bod angen cerbyd lifft. Mae yna 30 o artistiaid yn creu murluniau ar draws y ddinas. Beyond Walls sydd yn noddi'r digwyddiad. Wrth baentio murlun, mae fy merch wedi cyfarfod amryw o bobl gan gynnwys yr artistiaid, yr heddlu lleol, aelodau'r eglwys gyfagos, gweithiwyr adeiladu a hyd yn oed y nifer o bobl ddigartref o gwmpas.\nMae fy merch hynaf yn Boston y tro hwn i baentio murlun arall ynghyd â grŵp o artistiaid. Bydd o'n furlun mwyaf a greodd hi erioed. Bydd y murluniau eraill yn fawr hefyd fel yr artistiaid i gyd yn gorfod mynychu cwrs i ddysgu sut i drin a gyrru cerbyd lifft cyn cychwyn paentio!\nMae fy merch yn dal i fwynhau ei hamser yn Almaen. Aeth i'r eglwys efo ei ffrindiau mewn tref orllewinol. Eglwys efengylaidd digwydd bod, a chanodd hi gân addoli gyfarwydd yn Saesneg ac Almaeneg. Rhan o'i hanes rhyfeddol ydy hyn - daeth fy merch ar draws y cwpl ifanc o'r Almaen hwnnw yn Tokyo fisoedd yn ôl ar ddamwain. Helpodd hi nhw drwy fod yn dywysydd preifat iddyn nhw'r diwrnod cyfan. Gwahoddon nhw hi i'w cartref yn yr Almaen os byddai ganddi gyfle. Dyma hi'n ymweld â nhw a mynd i'r eglwys efo nhw.\nCawson ni ddarn o grwybr efo llawn o fêl ynddo gan ffrind sydd yn cadw gwenyn (ynghyd â nifer o anifeiliaid fferm.) Mae gan y mêl flas ysgafn a naturiol. Roeddwn i erioed wedi bwyta peth felly. Dw i'n ddiolchgar i'r gwenyn am yr anrheg arbennig.\nabel yn ôl\nDaeth Abel (y wiwer efo hanner cynffon) eto o'r diwedd. Roeddwn i heb ei weld am ddyddiau. Gosodais lwyaid o hadau blodau haul ar ei gyfer o (wrth obeithio nad ydy'r lleill yn eu ffeindio nhw.) Rhedodd i ffwrdd pan agorais y drws, ond dod yn ôl munudau wedyn, a'u bwyta, yn heddwch, heb gael ei fwlio gan y lleill!\nCawson ni felon dŵr a thomatos gan ffrind sydd yn tyfu llawer o ffrwythau a llysiau. Mae ei felonau dŵr melys yn enwog ymysg ei ffrindiau. Dewison ni un bach fodd bynnag ar gyfer ein teulu bach ni (y gŵr a fi yn unig bellach.) Dw i'n gwirioni ar domatos wedi'u haeddfedu'n naturiol hefyd!\nRoeddwn i'n gwneud yn siŵr nad oedd cerrig ymysg y ffonbys cyn eu golchi nhw. Dyma gael syniad sydyn - Totoro bach. Fedrwn i ddim peidio! Efallai dylwn i'w alw fo'n gelf ffa!\nmae o'n rhydd!\nMae Tommy Robinson newydd ei rhyddhau! Hwrê! Datganodd y prif farnwr fod Tommy wedi cael ei arestio, ei farnu'n euog, ei ddedfrydu i garchar, ei drin yn y carchar - i gyd yn hollol anghyfreithlon. Carcharor gwleidyddol oedd o. Llongyfarchiadau mawr iddo, i'w deulu ac i'w gefnogwyr drwy'r byd. Cyfiawnder a enillodd.


Rheolau a Rheoliadau ar gyfer rhentu fflatiau yn Sweden - Swedeg cyfreithwyr. Pob sweden cyfreithwyr ar-lein.\nSwedeg cyfreithwyr. Pob sweden cyfreithwyr ar-lein.\nRheolau a Rheoliadau ar gyfer rhentu fflatiau yn Sweden\nIe, bydd angen caniatâd i rhent eich fflat\nOes angen i mi wneud cais am ganiatâd i'w rhentu neu is-osod fy nghartrefNad oes ei angen ar gyfer tŷ. Os ydych yn ystyried rhentu eich fflat, y cam cyntaf yw siarad â'ch landlord neu Fwrdd Cyfarwyddwyr eich cymdeithas adeiladu. Os bydd eich cais i'r naill neu'r llall ohonynt yn gostwng, peidiwch â phoeni, nid ydynt yn y rownd derfynol gwneud penderfyniadau. Os ydych yn cael eu gwrthod chi bob amser yn cael y dewis i roi cynnig ar eich achos yn y Rhent Tribiwnlys. Fodd bynnag, bydd angen i chi lofnodi is-osod cytundeb i roi cynnig ar yr achos. Cyn belled â bod gennych reswm dilys i rentu neu isosod eich fflat ac nid yw'r landlord yn gorfod unrhyw reswm dilys i wrthod eich cais, byddwch yn llwyddiannus yn eich apêl. Rhesymau dilys ar gyfer rhentu neu is-osod y gallai fod fel gweithio neu'n astudio yn rhywle arall neu dramor, yn cyd-fyw treial, hir yn yr ysbyty neu hosbis yn aros ac ati. Cadwch mewn cof nad yw pob landlord neu gymdeithasau adeilad trwydded rhentu neu is-osod i endidau cyfreithiol, ond yn bersonau preifat. Felly, mae'n bwysig iawn i chi sefydlu cyfathrebu gyda nhw yn y cam cyntaf, felly byddwch yn gwybod o dan ba eiddo yr ydych yn gallu i farchnata eich cartref. Mae'n llawer gwell i sylweddoli eu bod yn betrusgar i roi caniatâd i chi pan ydych yn y ddechrau'r broses, yn hytrach, pan fyddwch wedi dod o hyd i denant ac rydych yn barod i lofnodi ar y llinell doredig. Rydym wedi canfod bod gan gael yn gynhyrchiol ac nad ydynt yn emosiynol trafodaeth gyda'r perchennog neu gymdeithas adeiladu, y cytundeb a chaniatâd yn gyffredinol yn cael ei gyrraedd. Hyresrätt fflat: Ganiatâd angenrheidiol oddi wrth y landlord. Prydlesol Co-operative fflat: Caniatâd sy'n ofynnol gan y cymdeithas adeiladu. Ar gais, bydd rhaid i'r landlord gyflwyno i denant y weithred (tŷ) neu isosod caniatâd gan landlord neu gymdeithas adeiladu. Ar gyfer eiddo rhent gall y taliadau yn cwmpasu costau gweithredu a chostau cyfalaf. Gweithredu gall y costau yn cynnwys ffioedd misol a delir i'r cydweithredol gymdeithas tai, cyfleustodau, yn ogystal â premiwm ar gyfer traul a gwisgo. Er bod y gyfraith nid oes sôn am forgeisi yn benodol, perchnogion eiddo yn cael eu caniatáu i godi tâl am y 'gost cyfalaf', sydd ar hyn o amser a ystyriwyd i fod tua phedwar y cant o werth y farchnad y cartref. Os yw eich cartref yn 'hyresrätt', y gallwch ei is-osod ar gyfer yr hyn y byddwch yn ei dalu mewn rhent eich hun - os yw'r eiddo yn cael ei wedi'i ddodrefnu. Y cymdeithion sy'n trin sublets ar Residensportalen i gyd yn cofrestru rhent froceriaid ac yn cael eu rheoli gan yr eiddo broceriaeth gyfreithiau Sweden. Yn ôl y gyfraith, rydym yn ni chaniateir i roi canllawiau neu awgrymu lefelau rhent. Pwy sy'n gyfrifol ar gyfer rhenti a ffioedd. Yn y pen draw, y perchennog y fflat neu dŷ ac yn y cynradd deiliad contract rhentu fod yn cario y reponsibility ar gyfer ffioedd a rhenti.\nFelly, mae'n bwysig iawn i ddod o hyd i denant da ac wedi proffesiynol a solet contract rhentu yn eu gosod i fyny ar gyfer y rhentu neu is-osod.\nBydd hyn yn gwarchod y landlord yn erbyn rhai o'r risgiau sy'n gysylltiedig yn rhentu.\nDylai'r cartref yn cael ei adael i'r tenant yn rhesymol, byw safonol. Dylai hefyd fod yn glanhau'n broffesiynol, sef yr hyn y gall un ddisgwyl pan fyddwch yn adennill meddiant o'r cartref ar ôl y cyfnod rhent yn ogystal.\nTŷ: Y perchennog yn gwneud y penderfyniad\nDenant sy'n rhentu wedi hawliau unigryw i gartref ar gyfer y cyfnod y cyfnod rhent. Mae landlord yn nid yw'n cael yr hawl i fynd i mewn i'r cartref fydd yn heb caniatâd penodol y tenant. Eithriadau i'r rheol hon yw os bydd yn rhesymol pryder ar unwaith difrifol, niwed i berson neu eiddo, e. e. Os ydych yn mynd i mewn i'r eiddo am resymau eraill, byddwch yn yn groes i'r contract rhentu. Os bydd y landlord yn mynd i fod yn seiliedig dramor, mae'n argymell i gael cynrychiolydd penodedig gyda phŵer atwrnai yn Sweden i ymdrin ag unrhyw faterion sy'n gysylltiedig â y rhent. Mae copi o'r pŵer atwrnai yn cael ei adael gydag adeilad gymdeithas neu'r perchennog yr adeilad. Mae'r tenant yn gyfrifol am gymryd gofal da am y cartref ac yn dilyn y cytundeb prydles, e. e. talu rhent ar amser Mae'r tenant hefyd yn gyfrifol am ymddygiad unrhyw berson yn y cartref, gwesteion neu fel arall. Os nad yw'r tenant yn briodol yn dilyn y rheolau ac yn cadw at y cytundeb prydles, yn y lettor yr hawl i ganslo'r cytundeb a chychwyn troi allan weithdrefn. Beth yw'r rheolau ynghylch rhoi hysbysiad. Am 'hyresrätter' neu eiddo preifat eiddo sy'n eiddo i gorfforaeth neu unigolyn preifat sy'n rhentu eiddo arall: cytundebau Prydles sy'n cael cyfnod penodedig yn unig, neu gyda parhad rhwymo gan y landlord at y cyfnod cychwynnol. Tenant bob amser yn cael yr hawl i roi hysbysiad o dri mis o ddiwrnod olaf y mis, waeth beth yw cyfnod y brydles. Mae'r hawl hwn yn berthnasol beth bynnag yw thelerau eraill y cytundeb ac ni ellir ei newid.\nMae hyn yn sweden rhent gyfraith ac ni all fod yn osgoi'r.\nGall y landlord bob amser yn ildio eu hawl y cyfnod o rybudd a felly yn gallu caniatáu i'r tenant yn cael ei ryddhau o'r cytundeb cyn diwedd y cyfnod rhybudd.\nGall y cytundeb wladwriaeth hirach cyfnod o rybudd, ond yna ei fod yn berthnasol yn unig i'r landlord, a hefyd, os bydd y cytundeb yn nodi cyfnod rhybudd byrrach ei fod ond yn gymwys i'r tenant.\nOs contract o'r set tymor heb cymalau sy'n rheoleiddio y terfynu y brydles cytundeb prydles yn awtomatig yn dod yn agored yn dod i ben cytundeb, fel y ogystal ag yn os bydd y tenant yn parhau i fod yn y cartref ar gyfer mis ar ôl diwedd y cyfnod rhent o gytundeb tymor sefydlog. Gallai fod amgylchiadau arbennig pan fydd y cytundeb yn cael ei derfynu cyn amser gan y naill barti neu'r llall. Achosion o'r fath yn cynnwys difrod neu ddiffygion yn y cartref sy'n eu gwneud yn anaddas i fyw ynddo, ac os bydd y tenant yn severly yn torri'r contract (torri yn tarfu ar y taliadau rhent, difrifol anwybodaeth o'r rheolau a rheoliadau, ac ati). Hysbysiadau hyn o ganslo yn cael eu rheoleiddio gan y gyfraith, pryd, pam a sut y gallent fod yn eu gwasanaethu.\nAr gyfer eiddo preifat eiddo, gall y tenant roi un mis calendr o rybudd a bod y landlord tri mis calendr o rybudd waeth beth yw cytuno ar brydles tymor.\nHefyd, gall tenantiaid yn cymryd yn ganiataol bod y contractau rhentu yn cael eu hymestyn yn awtomatig a rhaid iddo symud allan ar ddiwedd y contract, hyd yn oed os nad ydynt wedi derbyn unrhyw hysbysiad ffurfiol gan y landlord. Beth yw fy rhwymedigaeth treth fel landlord.\nMae'r incwm rhent yn agored i dreth a dylid ei adrodd i'r awdurdodau.\nMae'n yn cael ei adrodd ar Skatteverket ffurflen K ac yn cael ei gyflwyno gyda eich treth blynyddol ar asesu. Ymgynghori Skatteverket am wybodaeth fwy manwl. Oes angen i mi sefydlu cytundeb i hepgor hawliau tenantiaid deiliadaeth. Nid yw os yw eich eiddo yn dod o dan y breifat sy'n eiddo i'r gyfraith yn ac nid oes hunain eraill proerties yr ydych yn rhentu allan. Tenantiaid o 'hyresrätter' neu eiddo preifat yn eiddo proffesiynol landlord gael hyn a elwir yn 'unwaith hawl meddiannaeth'. Mae hyn yn iawn gall gael ei rendro ddi-rym ar gyfer gyfnod o amser drwy gytundeb rhwng y landlord a'r tenant. Cytundeb o'r fath yn ddilys am gyfnod o bedair blynedd o gychwyn y contract rhentu heb gymeradwyaeth y rhent tribiwnlys yn yr achosion isod, rhaid i unrhyw estyniad o gytundeb o'r fath, bydd yn rhaid i gael eu cymeradwyo gan y rhent tribiwnlys. Yr ildiad nid oes angen y rhent tribiwnlys cymeradwyo pan fydd gosod.\nMae un neu ddau o deulu tŷ lle y mae'r landlord yn bwriadu i ailsefydlu neu drosglwyddo perchnogaeth, ond nid yw'n rhan o gosod adeiladau masnachol menter.\nRhent fflat sy'n cael ei is-osod ac yn y cynradd rentor yn bwriadu ailsefydlu. Mae co-operative fflat sy'n cael ei is-osod lle mae'r landlord yn bwriadu i ailsefydlu neu drosglwyddo perchnogaeth eu rhannu yn y co-operative. Yr ildiad cytundeb yn cael ei baratoi mewn ffurf hygyrch. Beth yw'r ffurfiol wrth roi rhybudd.\nHysbysiad o ganslo cytundeb prydles gael ei anfon drwy bost cofrestredig at y parti arall (y landlord neu'r tenant) i'r cyfeiriad ar y cytundeb prydles, oni nodir yn wahanol yn ysgrifenedig.\nY rhybudd canslo dylai'r wladwriaeth sydd yn gwasanaethu yr hysbysiad, yn y cyfeiriad y mae'n ymwneud, pan fydd yr hysbysiad yn cael ei weini, pam y mae'n cael ei gyflwyno, pan fydd y diwrnod olaf o ddeiliadaeth yn cael eu, cysylltwch â gwybodaeth i wasanaethu parti, sy'n gwasanaethu parti llofnod a gofod ar gyfer gwasanaethu parti i gymeradwyo y canslo gyda'u llofnod. Y dyddiad cofrestru'r hysbysiad gyda swyddfa'r post yn gwasanaethu fel y dyddiad y gwasanaethodd y blaid wedi derbyn yr hysbysiad. Mwy am roi hysbysiad sweden rhent gyfraith yn gymhleth ac nid ydym yn argymell i geisio rhoi at ei gilydd rhent brydles oni bai eich bod yn wybodus iawn am y gyfraith (asiant tai neu gyfreithiwr sy'n arbenigo mewn cyfraith eiddo.\nPenderfyniad i erlyn\nZdravotního pojištění a zdravotní péče ve Švédsku\n© 2021 Swedeg cyfreithwyr. Pob sweden cyfreithwyr ar-lein.


Defnyddio cadeiriau olwyn traeth ym Mae Whitmore\nP’un ai ydych chi’n defnyddio cadair olwyn neu’n rhiant â phram, byddwch yn teimlo’n ddigon cartrefol ar unrhyw un o’r traethau hyn. Gyda rampiau a chyfleusterau eraill ar gyfer pobl anabl, maent yn berffaith ar gyfer diwrnod cwbl ddidrafferth.\nCadeiriau olwyn addas ar gyfer y tywod, Bae Whitmore, Ynys Y Barri\nMae gan nifer o draethau Penrhyn Gŵyr fynediad da, parcio i'r anabl a thoiledau hygyrch, gan gynnwys Traeth Abertawe, Bae Caswell, Bae Oxwich, Bae Horton a Phorth Einion. Gellir llogi dwy gadair olwyn traeth am ddim ym Mae Caswell gan y Cyngor ond mae'n hanfodol archebu ymlaen llaw trwy e-bostio Peter.Beynon@swansea.gov.uk neu ffonio 01792 635718.\nArfordir Penfro - Traethau mynediad hwylus\nMae 14 o gadeiriau olwyn traeth ar gael i'w defnyddio ar draws Arfordir Penfro trwy system archebu ar-lein. Bydd angen o leiaf 48 awr o rybudd ond ar ôl archebu, bydd y gadair olwyn yn aros amdanoch ar y traeth o'ch dewis. Mae yna 18 o draethau i ddewis ohonynt. Gellir gweld rhestr o draethau â mynediad rhwydd atynt a manylion cyfleusterau ar wefan Arfordir Penfro.\nBae Gorllewin Angle, Sir Benfro\n© Pembrokeshire Coast National Park Authority


Frank Ash Yeo - Wicipedia\nFrank Ash Yeo\nRoedd Frank Ash Yeo (18 Awst 1832 – 4 Mawrth 1888) yn ddiwydiannwr ac yn wleidydd Rhyddfrydol a gynrychiolodd etholaeth Gŵyr fel Aelod Seneddol\n4 Mawrth 1888\nGanwyd Yeo yn Bideford, Dyfnaint, yn fab i Thomas Yeo ac Elizabeth Woollacott ei wraig Cafodd ei addysgu yn ysgol leol Bideford cyn mynd ar daith addysgol i'r Almaen a Ffrainc.\nBu'n briod ddwywaith; ei wraig gyntaf oedd Sarah ferch Richard Cory, Caerdydd a chwaer i Thomas Cory, bu iddynt fab a ddwy ferch, ond bu Sarah farw wrth roi genedigaeth i'r ferch ieuengaf ar 6 Mehefin 1863.\nYm 1868 priododd ei ail wraig Mary merch George Dawson o South Allerton, Swydd Efrog a bu iddynt un mab ac un ferch.\nWedi dychwelyd i wledydd Prydain ym 1854 symudodd i Abertawe i weithio mewn partneriaeth gyda'i gefnder (ei frawd yng nghyfraith wedyn) Thomas Cory a oedd yn ddiwydiannwr amlwg yng Nghaerdydd ac Abertawe, gan sefydlwyd cwmni Corey, Yeo & Co, perchnogion glofeydd a chynhyrchwyr tanwydd patent.\nBu'n aelod o Ymddiriedolaeth Harbwr Abertawe gan gadeirio'r Ymddiriedolaeth ym 1878 ac yr oedd yn gyfrifol am sicrhau gwella'r harbwr i sicrhau bod modd i'r llongau ager mawr newydd yr oedd yn berchennog arnynt yn cael defnyddio'r harbwr.\nRoedd yn is gadeirydd Cymdeithas y Perchenogion Glofeydd ac yn gyfarwyddwr Cwmni Banc Abertawe\nYm 1874 cafodd Yeo ei ethol yn faer Abertawe gan ddefnyddio ei swydd i wella ansawdd tai'r dref ac i gau lawr puteindai yn ardal y dociau.\nYn etholiad cyffredinol 1885 cafodd ei ethol yn Aelod Seneddol etholaeth newydd Gŵyr gan dal y sedd hyd ei farwolaeth dim ond 3 mlynedd yn ddiweddarach.\nYm 1886 cafodd ei ethol yn Faer Abertawe am yr ail waith.\nBu farw yn ei gartref Neuadd Sgeti, Abertawe ym 1888 yn 56 mlwydd oed a chladdwyd ei weddillion ym mynwent capel annibynnol y Sgeti\n↑ Dydd 9 Mawrth 1888 Newyddion  adalwyd 14 Ebrill 2015\n↑ Family Notices Cardiff Times 12 Mehefin 1863  adalwyd 14 Ebrill 2015\n↑ Death of Mr Yeo, M.P Cardiff Times - 10 Mawrth 1888  adalwyd 14 Ebrill 2015\n↑ Marwolaeth Mr Yeo AS Tarian Y Gweithiwr 8 Mawrth 1888  adalwyd 14 Ebrill 2015\netholaeth newydd Aelod Seneddol Gŵyr\n1885 – 1888 Olynydd:\nWedi dod o "https://cy.wikipedia.org/w/index.php?title=Frank_Ash_Yeo&oldid=10898017"\nLast edited on 19 Mawrth 2021, at 10:55\nNewidiwyd y dudalen hon ddiwethaf ar 19 Mawrth 2021, am 10:55.


Mawddwy - Wicipedia\nBro, cymuned a chwmwd hanesyddol ym Meirionnydd, Gwynedd yw Mawddwy.\nAran Fawddwy: enwir y mynydd ar ôl yr hen gwmwd\nRoedd Mawddwy yn gwmwd oedd yn wreiddiol yn deyrnas annibynnol ac yna'n rhan o Bowys. Yn ddiweddarach, pan basiwyd Y Deddfau Uno 1536 a 1543, daeth yr ardal yn rhan o Sir Feirionnydd ac mae'n awr yng Ngwynedd. Mae'r enw yn parhau i gael ei ddefnyddio am yr ardal, sef y tiriogaethau o gwmpas rhan uchaf Afon Dyfi, sy'n tarddu ar lethrau Aran Fawddwy ac yn llifo tua'r de-orllewin. Heblaw Aran Fawddwy, ceir yn enw ym mhentrefi Dinas Mawddwy a Llanymawddwy.\nDaeth yr ardal yn enwog oherwydd campau Gwylliaid Cochion Mawddwy. Mae hefyd hen rigwm braidd yn enllibus am yr ardal:\nRhennir yr hen gwmwd yn ddau blwyf, sef plwyf Mallwyd i'r de a phlwyf Llanymawddwy i'r gogledd. Fel Penllyn ac Edeirnion mae'n rhan o esgobaeth Llanelwy tra bod gweddill yr hen sir yn rhan o esgobaeth Bangor. Mallwyd oedd prif ganolfan eglwysig y blwyf.\nMae'n bosibl fod Yr Ustus Llwyd, bardd dychanol a fu byw yn y 14g, yn frodor o Fawddwy.\nPoblogaeth cymuned Mawddwy (pob oed) (622)\nY nifer dros 3 oed sy'n siarad Cymraeg (Mawddwy) (359)\nY nifer sydd wedi'u geni yng Nghymru (Mawddwy) (367)\nY nifer dros 16 sydd mewn gwaith (Mawddwy) (105)\nFfridd Braich Lwyd (carnedd)\nWedi dod o "https://cy.wikipedia.org/w/index.php?title=Mawddwy&oldid=10917701"


Neuadd fawr y gellir dweud ei bod yn brif Aprico.Mae cyfanswm o 1477 o seddi wedi'u gwasgaru mewn gofod mawr wedi'i amgylchynu gan gynhesrwydd y pren.\nGallwch chi deimlo'r ymrwymiad i'r sain sydd wedi'i serennu ym mhobman, gan gynnwys y adlewyrchydd acwstig teithiol sy'n cyfleu sain sain fyw i seddi'r gynulleidfa.\nBlaen y llwyfan: Llen lwyfan "Song of Shinki" gan Ryuko Kawabata\nLlwyfan gan y gynulleidfa: Gyda'r seinfwrdd allan\nGyda llewys a llythrennau\nSeddi cyffredinol y gynulleidfa: O ochr y llwyfan\nRhestr offer goleuo\nRhestr offer sain\n(Yn defnyddio prosceniwm symudol)\nLlawes dda 10m\nLlawes isaf 12m Adlewyrchydd acwstig teithio\ngollwng llen *\nLlen Opera *\nFfordd flodau dros dro\nCam Noh Dros Dro\nSgrin ac ati.\n* Ni ellir ei ddefnyddio wrth ddefnyddio adlewyrchydd.\nCylched pylu Cylchedau 3kw x 344 ar gyfer y llwyfan\nCylchedau 6kw x 12 ar gyfer seddi, cylchedau 3kw x 4\nConsol goleuo (Saethu Pacolith Panasonic) Fader rhagosodedig 120ch\nCof golygfa 3-cam 2,000 â llaw\n(Am ddim pan gaiff ei ddefnyddio fel golau gwaith, ond ei wefru wrth ei ddefnyddio fel goleuadau llwyfan) 3 rhes\ngolau nenfwd 2 rhes\nGolau atal (math o bont) 4 rhes\nGolau Proscenium 2 rhes\nSylw i'r meddwl 1 set\nGolau Horizont Troar Horizon Uchaf 1 rhes 1 rhes\nGolau traed 8 uned x 5 lliw\nSbotolau ochr flaen 60w 12 goleuadau / 3 cylched 14\n(Gellir ei ddefnyddio wrth ddefnyddio'r octopws)\nSylw pin pin y ganolfan\n(Mae'n ofynnol i weithredwr ei ddefnyddio.) 2kw xenon x 4\nCymysgydd symudol (YAMAHA CL-3) ◇ Mewnbwn: Monaural 64ch\n◇ Allbwn: Cymysgu bws 24\nBws stereo 1ch\nmeicroffon diwifr 800MHz (band amledd B) x 6ch\nDyfais meicroffon crog 3 phwynt\nLlefarydd Proscenium (L / C / R)\nSiaradwr colofn ochr (L / R)\n6 desg cownter derbynfa\n12 desg hir\n3 bwrdd gwybodaeth (maint A4, maint B9, ac ati)\n3 sgrin driphlyg\nMap ardal dderbyn\nMae'r 14 sedd yn y 2eg rhes, 11-10, wedi'u tynnu ar gyfer cadeiriau olwyn.\nMae'r trefnydd yn gyfrifol am osod ac adfer y seddi. (Mae'n cymryd tua 4 munud i 20 o bobl weithio.)\nWrth osod siaradwyr dros dro, mae'n bosibl na fydd modd defnyddio rhai o'r seddi cynulleidfa.\nByddwch yn ofalus wrth wneud sedd neilltuedig.\nDaw mynediad i seddi cynulleidfa'r neuadd fawr yn bennaf o'r XNUMXil lawr.Sefydlwch y dderbynfa ar yr XNUMXil lawr.\nMae dolen magnetig (*) wedi'i gosod yn y neuadd fawr.\nI ddefnyddio'r ddolen magnetig, bydd angen yr offer sain ynghlwm arnoch chi.\nOs mai chi yw'r trefnydd sydd am ei ddefnyddio, gwnewch gais ymlaen llaw.\n* System cymorth clyw i gyfleu'r llais ar y llwyfan yn effeithiol i gwsmeriaid\nBore (9: 00-12: 00)\nPrynhawn (13: 00-17: 00)\nYn ystod y nos (18: 00-22: 00)\nTrwy'r dydd (9: 00-22: 00)\nNeuadd Fawr: Llwyfan yn unig\nYstafell wisgo gyntaf arbennig\nYstafell wisgo gyntaf\nRhestr ffioedd defnyddio offer / offer achlysurol\nLlun llwyfan / cynulleidfa\nCynllun llwyfan neuadd fawr\nTrawsdoriad cyffredinol o'r neuadd fawr\nDarlun cynulleidfa neuadd fawr\nYnglŷn ag ystafell wisgo, ystafell staff, ac ati.\nYn ogystal ag wyth ystafell wisgo â thâl, mae gan y neuadd fawr ystafell staff, swyddfa ystafell wisgo, ystafell aros trefnydd, ystafell gawod i berfformwyr, ystafell gotiau, ystafell blant ar gyfer ysgol feithrin, ac ystafell cymorth cyntaf.\nAm fanylionGwybodaeth am ystafell wisgo neuadd fawr Gweler\nYstafell wisgo 1af (llawr islawr XNUMXaf)\n1ed ystafell wisgo (llawr islawr XNUMXaf)\nMAP neuadd fawr\nCynllun llwyfan / ystafell wisgo\nSwyddfa ystafell wisgo\nLlawr islawr 1af


Ar y Sîn: Rhys Gwynfor | Lysh Cymru\nAr y Sîn\nMae’n Ddydd Miwsig Cymru ar y 7fed Chwefror - diwrnod i ddathlu pob math o gerddoriaeth a miwsig Cymraeg. Nos Wener yma, bydd Mudiad y Clybiau Ffermwyr Ifanc yn lansio fersiwn o sengl yr artist Rhys Gwynfor, Bydd Wych – a bydd canran o elw’r sengl yn mynd tuag at elusen iechyd meddwl, meddwl.org. Dewch i ddysgu rhagor am Rhys...\nErs faint wyt ti'n perfformio a beth oedd y sbardun i gychwyn?\nWnes i gychwyn perfformio gyntaf yn 2012 efo’r band Jessop a’r Sgweiri, a dwi wedi bod yn gwneud am gyfnodau byr yma ac acw ers hynny, ac wedi ail afael ynddi yn ddiweddar ers cael fy arwyddo i label Recordiau Cosh. Yr ysgogiad i wneud gyntaf oedd treulio lot o amser gyda fy ffrindiau o'r band Candelas. Fe astudiodd Ifan Jones, gitarydd Candelas, am radd mewn technoleg sain ac mi roedden ni’n chwarae o gwmpas yn ei stiwdio adre. Wnaeth hyn arwain at recordio caneuon newydd.\nDisgrifia ‘steil’ dy ganeuon arferol…\nMae’n siŵr mai pop ydi’r gair gorau i ddisgrifio’r gerddoriaeth, dyna fyswn i'n licio'i feddwl beth bynnag. Pop wedi ei gymysgu gydag ychydig o roc meddal, glam rock a stadium rock. Dwi’n trio cael sŵn gwahanol yn fy nghaneuon yn lle setlo i un arddull felly dwi’n siŵr mai pop ydi’r ymbarél sy’n gorchuddio’r cyfan.\nSut wyt ti'n mynd ati i gyfansoddi a chreu cerddoriaeth?\nMae’r broses yn amrywio ond gan amlaf dwi’n meddwl am un neu ddwy linell o lyrics ac yn mynd at y piano i ddechrau cyfansoddi. Fel dwi’n deud, mae o’n amrywio, er enghraifft, ar hyn o bryd mae gen i gân wedi ei chwblhau o ran alaw ond does gen i ddim un gair o lyric iddi eto! Mi ddaw gobeithio, ond mae’n gallu bod yn broses reit lafurus sy’n cymryd misoedd. Mae deadline recordio yn help mawr i orffen lyrics mewn pryd felly mi fydd yn rhaid i mi drefnu amser yn y stiwdio i gwblhau hon efallai!\nFy hoff gân i’w pherfformio’n fyw ar hyn o bryd ydi 10,000 Folt Trydan, cyfyr o gân Steve Eaves. Mae jyst yn gân wych, mae yna fynd da ynddi a ‘den ni gyd fel band yn ei mwynhau hi. Mae hi hefyd wedi ei gosod yng nghanol y set a honno ydi'r gân sy’n dechrau codi’r tempo a momentwm i gyrraedd diwedd y set a chael y gynulleidfa ar eu traed. O ran fy nghaneuon fy hun, dwi’n mwynhau Bydd Wych ac Esgyrn Eira ar hyn o bryd.\nPwy a beth sy’n dy ysbrydoli di?\nPob math o bethau a phobl. Wnes i glywed cân gan Billie Eilish ddoe ac mae honno wedi rhoi rhyw syniad bach i fi am y gân dwi’n ei sgwennu ar hyn o bryd, fydd honno ddim yn swnio’n ddim byd tebyg i Billie Eilish wrth gwrs, ond mae rhywun yn pigo rhyw bethau bach i fyny o dro i dro - ac yn eu dwyn nhw!\nBeth yw’r highlight i ti fel artist hyd yn hyn?\nDwi ‘di cal lot o hwyl wrth greu a pherfformio cerddoriaeth efo ffrindiau gwych, er nad ydw i wedi gwneud cymaint â hynny pan mae rhywun yn meddwl am y peth. Un uchafbwynt oedd cael fy arwyddo i ryddhau cerddoriaeth ar label Recordiau Cosh, achos am y tro cyntaf mae gen i’r gefnogaeth y tu ôl i fi i wneud be dwi eisio’i wneud. Mae’r ffaith fod y Mudiad CFFI wedi dewis fy nghân, Bydd Wych, fel sengl Dydd Miwsig Cymru yn uchafbwynt ac yn anrhydedd hefyd.\nUnrhyw straeon crinj wrth berfformio?\nMae'n siŵr bod, ond dwi’n ddiolchgar iawn i fy ymennydd am eu dileu nhw. Wedi deud hynny dwi’n cofio anghofio geiriau cân mewn gig unwaith a gorfod gwneud rhai i fyny drwy enwi pethau o’n i’n eu gweld yn y gynulleidfa. Dwi’n cofio ‘mod i wedi odli Geraint Iwan hefo Spiderman, mi oedd y ddau yn digwydd bod yn y gig.\nY sengl Mudiad CFfI - dwed yr hanes y tu ôl i'r gân...\nCafodd y gân ei rhyddhau ym mis Medi'r flwyddyn ddiwethaf gen i ac fe ddewisodd y Mudiad hi eleni i wneud ail recordiad, neu gyfyr ohoni fel eu sengl Dydd Miwsig Cymru. Mae’r gân am fy ewyrth o Glanyrafon, Yncl Evan, neu Evan y Fet i drigolion y Bala a’r dalgylch. Mi oedd o’n filfeddyg yn y Bala am flynyddoedd lawer ac mi oedd o’n gymeriad mawr a phoblogaidd iawn yn yr ardal. Mi fyddai wastad yn dweud “Bydd wych!” wrth ffarwelio. Dyn diwylliedig iawn, ac un fu’n gweithio ym myd amaeth drwy ei fywyd felly mae’r gân yn ddewis addas iawn gan y Mudiad!\nMae rhan o'r elw yn mynd i’r elusen iechyd meddwl, meddwl.org - pa mor bwysig yw cefnogi mentrau fel hyn a pam?\nPwysig iawn. Dwi wedi clywed am waith arbennig meddwl.org droeon, maen nhw’n gwneud gwaith gwych ac yn fenter a gwasanaeth sydd yn amhrisiadwy i ni. Dwi’n edmygu’r gwaith caled sydd yn cael ei wneud ganddyn nhw ac yn falch iawn fod fy nghân wedi ei dewis yn rhan o’r ymgyrch yma.\nDydd Miwsig Cymru - peth da i'r Sin Roc Gymraeg?\nMae cyfle i roi chwydd wydr ar y sin yn beth da a dyna mae Dydd Miwsig Cymru yn ei wneud. Mae cymaint yn cael ei drefnu ac mae o’n ysgogiad mawr i sefydliadau a mudiadau fel y CFFI i fuddsoddi mewn cerddoriaeth Gymraeg.\nPa fandiau o'r SRG sy'n dy gyffroi di ar hyn o bryd?\nDwi’n gwrando ar lot o Serol Serol a dwi'n edrych ymlaen at weld be fydd yn dod nesa ganddyn nhw. Mae pob dim am Serol Serol mor cŵl, y caneuon, y lleisiau, y cynhyrchu...\nBeth sydd ar y gweill gyda ti dros y misoedd nesaf?\nGorffen sgwennu’r batch yma o ganeuon wedyn eu recordio nhw a mynd gam yn nes eto at gwblhau’r albwm! Chydig o gigs ar y gweill hefyd, fel noson lansio sengl CFFI yn Aberystwyth ddydd Gwener yma, y 7fed o Chwefror, Dydd Miwsig Cymru.\nHoff fwyd a chas fwyd?\nHoff fwyd - chwaden.\nCas fwyd - dwi methu meddwl am gas fwyd ar hyn o bryd ond dwi wedi stopio bwyta bananas ers tro ac wedi perswadio fy hun mod i’n eu casáu nhw, ond mi o’n i’n eu bwyta nhw rial boi pan o’n i’n hogyn bach felly mae’n siŵr baswn i dal yn eu hoffi nhw rŵan, ond dwi’m awydd un.\nYr eiliad yma, In My Life gan y Beatles.\nHoff le yng Nghymru?\nGlanyrafon - ymddiheuriadau am yr ateb amlwg ond Glanyrafon ydi adre a does nunlle tebyg.\nDisgrifia dy hun mewn tri gair!\nPlentynnaidd, tal, diog.\nMae gen ti un dymuniad. Beth yw e?\nFy mod i ddim mor ddiog â be ydw i.\nY boi bach yma, dwi’n ei ddefnyddio fo sawl gwaith mewn diwrnod. Mae o’n un bach doniol dydi?\nPe baet ti’n rheoli’r byd, be fyddai’r un peth y byddet ti’n ei orchymyn?\nHeblaw am drio datrys holl broblemau’r ddynoliaeth ac achub y byd, yn ail agos iawn at hynny fyddai rhywbeth diflas fel bod yn rhaid i olau dip pob car fod yn lot is na maen nhw ar hyn o bryd. Dwi 'di cal llond bol ar gael fy nallu pan fyddai’n dreifio’n y nos.\nBle fyddi di mewn 20 mlynedd?\nCwstiwn da, a does gen i ddim ffordd o ateb. Fydda i byth yn edrych ymlaen, dim ond yn ôl, sef y ffordd anghywir i’w gwneud hi dwi’n meddwl. Gobeithio bydda i’n hapus ac yn llwyddo i wneud pobl eraill yn hapus hefyd.\nDyma fanylion y lansiad:\nBydd fersiwn CFfI Cymru o gân Rhys Gwynfor 'Bydd Wych' ar gael i'w lawrlwytho ar iTunes ac Amazon Music o'r 7fed o Chwefror